qundao/data-zh-poetry huggingface dataset:
至后承元辉见和復次韵书病中近况十首·其六
作者：方回
朝代：元
体裁：古风

閒居已三载，不忆旧专城。未暇忧饥冻，唯便免送迎。飞花棋上落，幽鸟枕前鸣。寒极如春月，新篘绿酒成。
至后有感
作者：方回
朝代：元
体裁：七言律诗

秋来意欲过江东，建子侵寻月已中。晴日久之今雪作，老夫于此岂途穷。未嫌江泌衣生虱，尚许嵇康目送鸿。可怪平生非一事，无劳咄咄漫书空。
至日后吴山城隍庙
作者：方回
朝代：元
体裁：七言律诗

磴石梯飙俯去鸿，湖江左右海西东。冥冥烟雾已难辨，杳杳楼台犹未穷。摇翠步莲来陌上，褰红指笋出舆中。谁知夜静狐狸吼，粉黛还如旧六宫。
至节前一日六首
作者：方回
朝代：元

少陵早是沧浪客，马援真成矍铄翁。四十五年忝科第，一生心与布衣同。征羌汉将赵充国，赐履齐侯周太公。虚叟纪年亦云尔，五湖四海一诗穷。灯前一影客中身，鸡未鸣时起已频。每日盆梅千百担，倚楼閒作看花人。莼羹鲈鲙鉴湖风，想像依稀老放翁。惜为平原多一出，诗名元已擅无穷。客子光阴诗卷里，杏花消息雨声中。我谓简斋此奇句，元来出自后山翁。心情诗卷无佳句，时节梅花有好枝。较似后山更平澹，一生爱诵石湖诗。
至节前一日六首·其一
作者：方回
朝代：元
体裁：七言绝句

少陵早是沧浪客，马援真成矍铄翁。四十五年忝科第，一生心与布衣同。
至节前一日六首·其三
作者：方回
朝代：元
体裁：七言绝句

灯前一影客中身，鸡未鸣时起已频。每日盆梅千百担，倚楼閒作看花人。
至节前一日六首·其二
作者：方回
朝代：元
体裁：七言绝句

征羌汉将赵充国，赐履齐侯周太公。虚叟纪年亦云尔，五湖四海一诗穷。
至节前一日六首·其五
作者：方回
朝代：元
体裁：七言绝句

客子光阴诗卷里，杏花消息雨声中。我谓简斋此奇句，元来出自后山翁。
至节前一日六首·其六
作者：方回
朝代：元
体裁：七言绝句

心情诗卷无佳句，时节梅花有好枝。较似后山更平澹，一生爱诵石湖诗。
至节前一日六首·其四
作者：方回
朝代：元
体裁：七言绝句

莼羹鲈鲙鉴湖风，想像依稀老放翁。惜为平原多一出，诗名元已擅无穷。
至节前二日
作者：方回
朝代：元
体裁：七言律诗

梅花买到满楼香，但笑吾家节是常。雨冻不应无雪冻，肩疮更复有头疮。桃符爆竹年将近，绣线书帷日渐长。三岁岭南江左路，岂知八十客钱塘。
至节后一日十月二十九日
作者：方回
朝代：元
体裁：七言律诗

倚栏閒玩老梧桐，万变真如一梦中。竹叶满斟今古了，杨枝早放是非空。幼孤岭海三千里，衰病江湖八十翁。旧雨来人竟安在，迩来朋友马牛风。
舂硙吟
作者：方回
朝代：元
体裁：古风

槁木岂有情，顽石且无知。何术使之动，不假人力施。纬竹以为车，堰水江之湄。湍流既迅急，枢轴为斡移。朽杵辄雀跃，死磨犹骥驰。一日殆百斛，成功归簸筛。吾闻往古初，冥冥若愚痴。火食尚未悟，人与禽兽嬉。圣智既有作，便利无不为。机事至此极，机心开自谁。所以桔槔人，旁贻瓮汲嗤。马本龁草物，教之谙战鼙。铁若不入冶，焉有剑与锥。工械日以广，生灵日以糜。平生子方子，拙直为人欺。见巧终不喜，讽此舂硙诗。
舟中观马目乌龙山
作者：方回
朝代：元
体裁：五言律诗

一从为郡后，来往十年间。自笑成何事，犹容看此山。旧人多粗给，老子愿常閒。今晚归书屋，溪僧定叩关。
舟出东新桥
作者：方回
朝代：元
体裁：七言律诗

市声巷语哭还歌，客舍喧啾奈汝何。才出城闉愁眼豁，适逢秋霁病身和。力行古道于时背，心感皇天所相多。鸿雁稻粱焉用足，政须寥廓谢虞罗。
舟行青溪道中入歙十二首
作者：方回
朝代：元

覆野春阴不肯晴，舟中无酒亦无饧。故教客子知寒食，时有梨花一树明。立岸儿童看客过，人烟近处放牛多。万株漫自栽桑柘，一缕何曾织绮罗。乘时盗贼起风尘，战血苔痕几度春。古庙仅能存大树，荒山犹自少行人。水杨梢上欲绵飞，犹觉春寒未解围。为怕江风吹客梦，船篷缺处塞蓑衣。晚风微劲喜新晴，夜半船窗漏月明。卧看孤篷摇水影，悠然枕上一诗成。夜寒如觉有猿吟，积翠重苍万壑深。下水轻舟弦脱箭，盘山细路线穿针。刺桐花发草如蓝，欲卸绵袍剪纻衫。一夜春霜忽如雪，江南天气不宜蚕。野桃篱落鹊双鸣，春晓微寒放嫩晴。汛扫松楸家已近，犹馀七日是清明。花间预想到家时，笋蕨堆盘荐酒卮。点检儿童参小学，招呼朋友说新诗。青溪元是歙东乡，吾祖于时肯宝黄。避地江南结庐处，同时邻舍有严光。蕨拳欲动茗抽芽，节近清明路近家。五日缓行三百里，夹溪随处有桃花。歙州民与睦州民，比似吴儿大较贫。为问山中有何好，山中剩有读书人。
舟行青溪道中入歙十二首·其一
作者：方回
朝代：元
体裁：七言绝句

覆野春阴不肯晴，舟中无酒亦无饧。故教客子知寒食，时有梨花一树明。
舟行青溪道中入歙十二首·其七
作者：方回
朝代：元
体裁：七言绝句

刺桐花发草如蓝，欲卸绵袍剪纻衫。一夜春霜忽如雪，江南天气不宜蚕。
舟行青溪道中入歙十二首·其三
作者：方回
朝代：元
体裁：七言绝句

乘时盗贼起风尘，战血苔痕几度春。古庙仅能存大树，荒山犹自少行人。
舟行青溪道中入歙十二首·其九
作者：方回
朝代：元
体裁：七言绝句

花间预想到家时，笋蕨堆盘荐酒卮。点检儿童参小学，招呼朋友说新诗。
舟行青溪道中入歙十二首·其二
作者：方回
朝代：元
体裁：七言绝句

立岸儿童看客过，人烟近处放牛多。万株漫自栽桑柘，一缕何曾织绮罗。
舟行青溪道中入歙十二首·其五
作者：方回
朝代：元
体裁：七言绝句

晚风微劲喜新晴，夜半船窗漏月明。卧看孤篷摇水影，悠然枕上一诗成。
舟行青溪道中入歙十二首·其八
作者：方回
朝代：元
体裁：七言绝句

野桃篱落鹊双鸣，春晓微寒放嫩晴。汛扫松楸家已近，犹馀七日是清明。
舟行青溪道中入歙十二首·其六
作者：方回
朝代：元
体裁：七言绝句

夜寒如觉有猿吟，积翠重苍万壑深。下水轻舟弦脱箭，盘山细路线穿针。
舟行青溪道中入歙十二首·其十
作者：方回
朝代：元
体裁：七言绝句

青溪元是歙东乡，吾祖于时肯宝黄。避地江南结庐处，同时邻舍有严光。
舟行青溪道中入歙十二首·其十一
作者：方回
朝代：元
体裁：七言绝句

蕨拳欲动茗抽芽，节近清明路近家。五日缓行三百里，夹溪随处有桃花。
舟行青溪道中入歙十二首·其十二
作者：方回
朝代：元
体裁：七言绝句

歙州民与睦州民，比似吴儿大较贫。为问山中有何好，山中剩有读书人。
舟行青溪道中入歙十二首·其四
作者：方回
朝代：元
体裁：七言绝句

水杨梢上欲绵飞，犹觉春寒未解围。为怕江风吹客梦，船篷缺处塞蓑衣。
艮思台冬日
作者：方回
朝代：元
体裁：五言律诗

晚台閒一望，城尽古溪头。冬暖人多病，山深市早收。打门惊客至，乏酒遣儿谋。数蟹才堪擘，酣眠失百忧。
艮思台秋眺
作者：方回
朝代：元
体裁：七言律诗

风亭月榭欲为之，十许年前已筑基。秋著碧山环作画，天将白鸟点成诗。抚松已幸追陶径，梦草无烦忆谢池。典午纪中摇落语，白头洄溯不胜悲。
芍药十丛近千蕊客饮散一夕而空
作者：方回
朝代：元
体裁：七言律诗

虽微风物似扬州，茧栗初红已遽休。插戴端宜谁粉面，夺攘无奈众苍头。未知相谑真何谓，不许当阶略少留。玉爵彩云谙往事，可因尤物作閒愁。
芍药花
作者：方回
朝代：元
体裁：七言绝句

眼中不复见姚黄，从古扬州亚洛阳。何止中郎虎贲似，政堪花相相花王。
苦雨
作者：方回
朝代：元
体裁：七言绝句

拟勒移文问雨龙，麦秋忍不念吾农。黄云万顷成泥烂，偏与閒檐活瓦松。
苦雨
作者：方回
朝代：元
体裁：五言律诗

苦雨何其久，山乡化水乡。月馀沈碓硙，天半起帆樯。孰不思神禹，畴能饷子桑。溺饥非己责，愁绝望朝阳。
苦雨半年
作者：方回
朝代：元
体裁：七言律诗

□海蛟龙睡不鼾，半年昼夜雨漫漫。何曾略识三春暖，更□难禁六月寒。孰感神明回叶气，忍闻生聚落深湍。鳌□□掷将期矣，不许□□□日安。
苦雨行
作者：方回
朝代：元
体裁：古风

泥污后土踰月馀，四月雨至五月初。七日七夜复不止，钱王旧城市无米。城中之民不饥死，亦恐城外盗贼起。东邻高楼吹玉笙，前呵大马方横行。委巷比门绝朝饭，酒垆日征七百万。
范文正公楷书昌黎伯夷颂平江李使君信之久藏真本以归文正远孙族长士贵祠以少牢复其家
作者：方回
朝代：元
体裁：古风

班固人表吾尝疑，第一武王二伯夷。我谓伯夷可第一，武未尽善宜二之。退之第一唐文人，希文第一宋辅臣。韩为夷颂范为写，三绝谁为什袭珍。星奎运踰三百年，皇祐庆历诸钜贤。逮至渡江乾淳后，珠题玉跋盈长篇。范氏衮衮饶公侯，幽州栝州至苏州。行军元昊惊破胆，义庄睦族春复秋。子子孙孙居吴中，指李后人今黄龚。锦囊偶贮此三绝，燕香夜寒吐长虹。衮衣绣衣观且誇，故国乔木兴咨嗟。大尹不吝归赵璧，祠以少牢复其家。提学翰林索我诗，肯捐此宝真复奇。授者良难受者易，即此可刊遗爱碑。
茅田汪王庙
作者：方回
朝代：元
体裁：五言律诗

殿阁犹如许，兵戈岂不无。终然香火在，直与子孙俱。绪德垂千古，全功保一隅。唐陵已烟草，谁作降神巫。
荠菜花
作者：方回
朝代：元
体裁：七言绝句

斗草吴王眩越娃，终然输与老陶家。雪挑霜煮春无尽，不似吾园荠菜花。
葺圃
作者：方回
朝代：元
体裁：七言律诗

山水清音屡见招，经丘寻壑尚逍遥。宅门南北双桐木，篱径高低万菊苗。特创小亭观藓石，待穿枯沼架茅桥。忽思万事皆虚幻，何苦空将百虑焦。
蕙花
作者：方回
朝代：元
体裁：七言绝句

药辨君臣医或误，花旌王后俗徒奢。早兰晚蕙真兄弟，我与二难分等差。
薄游叹
作者：方回
朝代：元
体裁：古风

薄游庾公楼，俯仰三十载。触目昔人非，惟有庐山在。巴峡挟洞庭，彭蠡注沧海。奔涛何时休，故道终不改。扁舟事如昨，缁鬓忽已皠。俗隘路方棘，体病气未馁。春尽困旅琐，此意果谁待。欲见湘南人，问之以兰茝。川途恐寇暴，徒御鲜资贿。危肠日九回，山茹且归采。
虎渡亭观江浪
作者：方回
朝代：元

春风鼓大江，孰能度广陕。似觉海东涛，顷刻上三硖。兹辰当改火，每岁已衣裌。岂意九派天，故絮未可匣。北顾马当矶，西睨鸿宿夹。雪浪欲沃城，无复一凫鸭。钉缆虞岸裂，阁舫惧崖压。天吴政尔骄，水伯讵敢狎。津亭叹逝翁，衰鬓侧乌幍。既昧升天行，亦缺缩地法。故畴秧麦交，田事失锄锸。儿曹岂不思，杳不寄书劄。意所欲见人，久俟庚复甲。音问苦辽缅，赀用迫空乏。何当乘安流，平沙暮篙插。归欤招白鸥，盟血尚可歃。
虚谷志归十首
作者：方回
朝代：元

闻我解征鞍，相看喜复叹。主贫奴仆傲，兵起道途难。药许求钟乳，花先问牡丹。亲朋聊共醉，老幼幸俱安。足欲周寰宇，心终喜故乡。溪居晨漱洁，山卧暑絺凉。村酒时时醉，园花日日香。高曾先垄在，死即葬其傍。奔走真何谓，衰颓恐不应。灸瘢疼怕雨，渴卧梦思冰。端午宜觞客，生辰欲饭僧。乍归两皆省，自笑一无能。浪走千山外，乾忙四月馀。隔篱分浊蚁，共座擘枯鱼。婢瘦慵施粉，儿顽失寄书。少陵亦曾尔，来往浣花居。园林百种花，更著竹交加。径别君臣药，畦连子母瓜。老夫元是我，长息最怜他。拟卖严州宅，归来共一家。共道归何晚，犹能喜欲狂。幼儿初拜揖，痴女仅梳妆。有笔修花谱，无钱辟草堂。新添竹踰百，风径细寻香。馈篚承先问，吟笺辱暗投。驷车端肯顾，贰缶尚能谋。官妓呼难至，家姬出似羞。但令宾客喜，吾亦可忘忧。一出春连夏，新诗几首成。多因书土俗，稍亦记途程。删削犹无暇，传抄未可轻。近来多少俊，何敢与争名。月旦须终定，阳秋岂易评。麈毛空自落，牛耳可谁盟。好恶不相似，是非无太明。客来倦酬对，坚坐听松声。衰晚真当戒，疏慵竟未能。病专从酒得，谤辄为诗兴。每悔居城市，常思绝友朋。谁来敲竹户，又见醉吟僧。
虚谷志归十首·其一
作者：方回
朝代：元
体裁：古风

闻我解征鞍，相看喜复叹。主贫奴仆傲，兵起道途难。药许求钟乳，花先问牡丹。亲朋聊共醉，老幼幸俱安。
虚谷志归十首·其七
作者：方回
朝代：元
体裁：古风

馈篚承先问，吟笺辱暗投。驷车端肯顾，贰缶尚能谋。官妓呼难至，家姬出似羞。但令宾客喜，吾亦可忘忧。
虚谷志归十首·其三
作者：方回
朝代：元
体裁：古风

奔走真何谓，衰颓恐不应。灸瘢疼怕雨，渴卧梦思冰。端午宜觞客，生辰欲饭僧。乍归两皆省，自笑一无能。
虚谷志归十首·其九
作者：方回
朝代：元
体裁：古风

月旦须终定，阳秋岂易评。麈毛空自落，牛耳可谁盟。好恶不相似，是非无太明。客来倦酬对，坚坐听松声。
虚谷志归十首·其二
作者：方回
朝代：元
体裁：古风

足欲周寰宇，心终喜故乡。溪居晨漱洁，山卧暑絺凉。村酒时时醉，园花日日香。高曾先垄在，死即葬其傍。
虚谷志归十首·其五
作者：方回
朝代：元
体裁：古风

园林百种花，更著竹交加。径别君臣药，畦连子母瓜。老夫元是我，长息最怜他。拟卖严州宅，归来共一家。
虚谷志归十首·其八
作者：方回
朝代：元
体裁：古风

一出春连夏，新诗几首成。多因书土俗，稍亦记途程。删削犹无暇，传抄未可轻。近来多少俊，何敢与争名。
虚谷志归十首·其六
作者：方回
朝代：元
体裁：古风

共道归何晚，犹能喜欲狂。幼儿初拜揖，痴女仅梳妆。有笔修花谱，无钱辟草堂。新添竹踰百，风径细寻香。
虚谷志归十首·其十
作者：方回
朝代：元
体裁：古风

衰晚真当戒，疏慵竟未能。病专从酒得，谤辄为诗兴。每悔居城市，常思绝友朋。谁来敲竹户，又见醉吟僧。
虚谷志归十首·其四
作者：方回
朝代：元
体裁：古风

浪走千山外，乾忙四月馀。隔篱分浊蚁，共座擘枯鱼。婢瘦慵施粉，儿顽失寄书。少陵亦曾尔，来往浣花居。
虚谷志归后赋十首
作者：方回
朝代：元

卦揲家人吉，门迎稚子欢。始知乡国好，全胜道途难。砌草陈根绿，庭花冻蕾丹。春园容日涉，更敢上长安。万事何时足，不如归故乡。真能主东道，未爱博西凉。雪后春台暖，梅边夜枕香。孰堪思旷友，共隐剡溪傍。涉世痴何甚，休官老自应。閒踪今野鹤，荣念已春冰。频报宣麻相，新交辟谷僧。微吟时得句，此外别无能。买宅严滩上，幽栖十载馀。共怜翁失马，独喜我知鱼。宾客千钟酒，儿郎万卷书。须移歙州住，缘此是乡居。年将盈六帙，礼尚记三加。北阙昔分竹，东陵今种瓜。閒吟聊复尔，烂醉岂知他。海内能诗者，时来问我家。四十载钱塘，诗狂复酒狂。湖山空御苑，市井尚宫妆。冶肆淆禅刹，勋门卖节堂。归来念前事，朽骨果谁香。艳冶千金笑，喧呼六博投。不因槐枕寤，未暇草堂谋。啖菜贫犹健，簪花老自羞。五更山酒醒，何乐亦何忧。薄俗多端忤，残生底事成。千年惊鹤化，万里厌鹏程。能保中心定，悬知外物轻。祇嫌觅句苦，四海有诗名。倚楼赵公子，可与共诗评。道故无终极，文须有主盟。轰雷春蛰动，贯月夜珠明。高作令吾愧，销光更屏声。乐天在知命，行止岂人能。元亮归庐阜，延之牧始兴。时才宜政柄，老我只诗朋。何日携君手，西湖共访僧。
虚谷志归后赋十首·其一
作者：方回
朝代：元
体裁：古风

卦揲家人吉，门迎稚子欢。始知乡国好，全胜道途难。砌草陈根绿，庭花冻蕾丹。春园容日涉，更敢上长安。
虚谷志归后赋十首·其七
作者：方回
朝代：元
体裁：古风

艳冶千金笑，喧呼六博投。不因槐枕寤，未暇草堂谋。啖菜贫犹健，簪花老自羞。五更山酒醒，何乐亦何忧。
虚谷志归后赋十首·其三
作者：方回
朝代：元
体裁：古风

涉世痴何甚，休官老自应。閒踪今野鹤，荣念已春冰。频报宣麻相，新交辟谷僧。微吟时得句，此外别无能。
虚谷志归后赋十首·其九
作者：方回
朝代：元
体裁：古风

倚楼赵公子，可与共诗评。道故无终极，文须有主盟。轰雷春蛰动，贯月夜珠明。高作令吾愧，销光更屏声。
虚谷志归后赋十首·其二
作者：方回
朝代：元
体裁：古风

万事何时足，不如归故乡。真能主东道，未爱博西凉。雪后春台暖，梅边夜枕香。孰堪思旷友，共隐剡溪傍。
虚谷志归后赋十首·其五
作者：方回
朝代：元
体裁：古风

年将盈六帙，礼尚记三加。北阙昔分竹，东陵今种瓜。閒吟聊复尔，烂醉岂知他。海内能诗者，时来问我家。
虚谷志归后赋十首·其八
作者：方回
朝代：元
体裁：古风

薄俗多端忤，残生底事成。千年惊鹤化，万里厌鹏程。能保中心定，悬知外物轻。祇嫌觅句苦，四海有诗名。
虚谷志归后赋十首·其六
作者：方回
朝代：元
体裁：古风

四十载钱塘，诗狂复酒狂。湖山空御苑，市井尚宫妆。冶肆淆禅刹，勋门卖节堂。归来念前事，朽骨果谁香。
虚谷志归后赋十首·其十
作者：方回
朝代：元
体裁：古风

乐天在知命，行止岂人能。元亮归庐阜，延之牧始兴。时才宜政柄，老我只诗朋。何日携君手，西湖共访僧。
虚谷志归后赋十首·其四
作者：方回
朝代：元
体裁：古风

买宅严滩上，幽栖十载馀。共怜翁失马，独喜我知鱼。宾客千钟酒，儿郎万卷书。须移歙州住，缘此是乡居。
虽然吟五首
作者：方回
朝代：元

林下机声复碓声，时时犬吠又鸡鸣。虽然此是寻常物，村落闻之即太平。沽酒人家短竹篱，门前三两牧牛儿。虽然此是寻常物，军马才过不见之。桑柘阴阴间苧麻，店前下马便斟茶。虽然此是寻常物，乱后空村没一家。大妇银钗小绿裙，采茶洗菜踏溪云。虽然此是寻常物，一旦无踪为过军。屋上炊烟屋下灯，客来汲井具瓶绳。虽然此是寻常物，不是承平见不能。
虽然吟五首·其一
作者：方回
朝代：元
体裁：七言绝句

林下机声复碓声，时时犬吠又鸡鸣。虽然此是寻常物，村落闻之即太平。
虽然吟五首·其三
作者：方回
朝代：元
体裁：七言绝句

桑柘阴阴间苧麻，店前下马便斟茶。虽然此是寻常物，乱后空村没一家。
虽然吟五首·其二
作者：方回
朝代：元
体裁：七言绝句

沽酒人家短竹篱，门前三两牧牛儿。虽然此是寻常物，军马才过不见之。
虽然吟五首·其五
作者：方回
朝代：元
体裁：七言绝句

屋上炊烟屋下灯，客来汲井具瓶绳。虽然此是寻常物，不是承平见不能。
虽然吟五首·其四
作者：方回
朝代：元
体裁：七言绝句

大妇银钗小绿裙，采茶洗菜踏溪云。虽然此是寻常物，一旦无踪为过军。
蟏蛸
作者：方回
朝代：元
体裁：七言绝句

窗眼蟏蛸粟许微，早能结网伺虫飞。都来口腹容多少，狼虎操心伏杀机。
行于潜县南田中
作者：方回
朝代：元
体裁：七言绝句

曾蹑危桥入县行，萧然无处觅诗情。不如涉浅田南过，天目山长一抹横。
行休宁县南山中
作者：方回
朝代：元
体裁：古风

我非尘中人，素心在尘外。深谷行人稀，幽赏与心会。原畴苧苗肥，岭坞杉木大。女绩男斧斤，生理于此赖。稻畦无凶年，山泉百道溉。水满时自舂，奇哉涧边碓。惜我乏寸土，把茅不容盖。老矣徒空谈，惘惘发深慨。
行园僧约同饮
作者：方回
朝代：元
体裁：五言律诗

晴向小园窥，今朝忽有诗。乳鹅殽菜叶，跃鹊颤花枝。春气寒终暖，愁人老更衰。醉僧约同饮，徇俗未容辞。
行圃
作者：方回
朝代：元
体裁：五言律诗

小圃无亭榭，心閒地自宽。好花书壁记，怪树画图看。雪少先誇瑞，霜严讳说寒。贪嗔除已尽，唯要不痴难。
行宫西门
作者：方回
朝代：元
体裁：七言绝句

翠华东幸缔和盟，从此君王罢北征。宿卫周庐无处所，野人畦菜傍宫城。
衮绣毬花
作者：方回
朝代：元
体裁：七言绝句

舞姬初试薄罗衣，趁蝶随蜂玩午晖。各折一枝入深院，欢声赢得绣毬归。
袁兴国挽词二首
作者：方回
朝代：元

忆昔予初筮，南楼丈席陪。观星忧世事，玩日叹时才。稍讶无周梦，悬知有郢哀。魂今招不得，天尚鉴灵台。气化神如在，名高志未伸。文章坡老笔，丰度华阳巾。恺悌州符屡，旬宣阃画频。鼎台袖吾手，覆餗彼何人。
袁兴国挽词二首·其一
作者：方回
朝代：元
体裁：五言律诗

忆昔予初筮，南楼丈席陪。观星忧世事，玩日叹时才。稍讶无周梦，悬知有郢哀。魂今招不得，天尚鉴灵台。
袁兴国挽词二首·其二
作者：方回
朝代：元
体裁：五言律诗

气化神如在，名高志未伸。文章坡老笔，丰度华阳巾。恺悌州符屡，旬宣阃画频。鼎台袖吾手，覆餗彼何人。
西斋
作者：方回
朝代：元
体裁：五言绝句

偶得西斋字，向西开此斋。人间诗眼少，天下夕阳佳。
西斋不寐三首
作者：方回
朝代：元

夜卧户不闭，夫岂无窥觎。偷儿定知我，空室一物无。向来穷太守，解官五载馀。小儿近挈累，故乡已宁居。弃屋俟买□，竣事将届途。囊中米几斗，案上数帙书。弊衣及破褐，载之不盈车。饥寒久安命，不寐何所谟。攲枕背暗灯，自笑如鳏鱼。早知事乃尔，曷不倾我壶。午醉稍就寝，甜梦何翩翩。晚醒漱茗饮，终夕斯无眠。初数一二鼓，乃至三四迁。草根沸蟋蟀，鸱鸮号树颠。众静汝独否，谁实使之然。聚萤车生愤，饭牛宁子叹。吾衰百念灰，曷为不遑安。天宇未肯白，秋气令人酸。孰是无忧者，恬然衾帷间。鬼神知此心，起盥书短篇。寒近衣犹单，暑退扇已掷。生世成何事，卧念夜叹息。四壁候虫鸣，不啻千且百。其鸣果何谓，霜□还复蛰。大块□□民，生死互促迫。嗷嗷食土毛，灭去竟无迹。髧髦昔何□，□今曶六十。于道粗有闻，屡空未为厄。意长岁年短，虑阔世俗窄。欲为熟睡谋，可无伯伦德。
西斋不寐三首·其一
作者：方回
朝代：元
体裁：古风

夜卧户不闭，夫岂无窥觎。偷儿定知我，空室一物无。向来穷太守，解官五载馀。小儿近挈累，故乡已宁居。弃屋俟买□，竣事将届途。囊中米几斗，案上数帙书。弊衣及破褐，载之不盈车。饥寒久安命，不寐何所谟。攲枕背暗灯，自笑如鳏鱼。早知事乃尔，曷不倾我壶。
西斋不寐三首·其三
作者：方回
朝代：元
体裁：古风

寒近衣犹单，暑退扇已掷。生世成何事，卧念夜叹息。四壁候虫鸣，不啻千且百。其鸣果何谓，霜□还复蛰。大块□□民，生死互促迫。嗷嗷食土毛，灭去竟无迹。髧髦昔何□，□今曶六十。于道粗有闻，屡空未为厄。意长岁年短，虑阔世俗窄。欲为熟睡谋，可无伯伦德。
西斋不寐三首·其二
作者：方回
朝代：元
体裁：古风

午醉稍就寝，甜梦何翩翩。晚醒漱茗饮，终夕斯无眠。初数一二鼓，乃至三四迁。草根沸蟋蟀，鸱鸮号树颠。众静汝独否，谁实使之然。聚萤车生愤，饭牛宁子叹。吾衰百念灰，曷为不遑安。天宇未肯白，秋气令人酸。孰是无忧者，恬然衾帷间。鬼神知此心，起盥书短篇。
西斋秋感二十首
作者：方回
朝代：元

少年妄有意，与世扶危颠。神游渺八极，讵尝□□□。□□覆天地，鼎沸同熬煎。勺水空自扬，偶兹微命完。贪夫遂□欲，得所恬以安。君子抱古见，十事十不然。观人眼难开，不如返自观。此心既已了，口亦何必言。尼父叹逝川，匪惜岁月流。斯道未尝绝，是身当自脩。苍姬尚可为，遽已云继周。代谢理必尔，天命夫何尤。骚人痛楚亡，哀怨悲凛秋。汝能护青阳，终不黄落不。至人尽其心，分外非吾忧。所以牛山泪，徒为晏子羞。寂静无所为，宴坐观我天。此心俨不动，岂即非圣贤。孰谓轲也死，斯文遂无传。凤麟有嘴角，煎胶寄遗编。敛之入方寸，可续千古弦。世人不识察，自眩良独难。仲舒聊下帷，子云姑草玄。与世留医方，良医其舍旃。血气少未定，所见恨浅局。百炼至老成，精力已不足。所□著法言，纪事纂实录。向来窃有志，迟回未欲速。□□□□尽，断简浩难续。意长岁月短，雪发忽已秃。德功两莫攀，其次当自勖。山中假馀年，不远尚可复。蛇鼠必夜出，鸱鸮以暗鸣。有时亦不然，白昼或纵横。风俗昔忠厚，文物当承平。一夫负微慝，不逃清议评。古道□□丧，时危惊乱兵。奸黠逞所为，气骄货宝盈。一有指与讥，祸患可立生。儒士菜色面，仰天但吞声。老态夜乃见，终无甜梦期。西斋卧空壁，适值残□□。□□寒雨来，此声世谁知。四更远鸡鸣，披衣起题诗。舌根涎唾尽，汲泉漱空颐。聊写郁结心，稍寄幽婉辞。量近何所苦，骛远将焉思。一夕漏鼓五，不寐常四之。孤灯阅近史，伤哉宣靖中。起兵破中原，不在鸭绿东。乃在江之南，临川一老翁。文高学本僻，行急名骤穹。性命了未谙，物务藐弗通。聚敛改法度，开边兴兵戎。祐符不坐党，粘斡焉来攻。朽骨谅已尽，遗祸犹无穷。明年七帙开，头白焉用悲。佚乐或早死，老穷君勿嗤。幼小入学堂，忆我十岁时。堂宇化为灰，无复同学儿。二十上京华，生齿何熙熙。千万骨已朽，世换朝市移。夜枕念此事，百感心自知。飒飒落叶堕，浩浩寒风吹。我家清溪上，门临紫阳山。有一不死人，垂云遨其间。□□所著书，只字不可删。上言造化枢，下述性命关。一读□□病，再读开心颜。读之三十年，骑鹄超尘寰。苍生苦无福，朽竹秋苔斑。浪求西王母，八骏空回环。听雨胜观雨，观雨须高楼。细雨或终日，高楼令人愁。不如空斋夜，听雨诗思幽。雨作树声汹，万叶鸣飕飗。雨止檐声绝，忽续一滴秋。此时佳句来，自得不待求。暮年识此味，□庐真宜休。何如大醉眠，红日生床头。钟动市声绝，夜禁严鞭笞。独许浮屠氏，铙呗恣□□。□□有病死，信巫不信医。既死又信佛，佛事殊不赀。儿女数欢戏，顿失哭泣悲。一家不若是，里巷讪笑之。高堂十七篇，岂不存丧仪。世事无一古，儒业偏独衰。灵运永嘉日，玄晖宣城时。池草既清唱，窗岫亦妍辞。郡胜山水媚，心赏良足怡。庙廊有颜沈，味合深己知。桐濑较二□，川岭信复奇。拙陋方二谢，岂不粗能诗。兵革值迁变，衣冠逢乱离。已矣莫我识，怅焉归棹迟。木落雨淅沥，灯昏鼠窥觎。早卧定不寐，鲁经略卷舒。共姬一妇人，葬与嫁之初。四十三年间，九见褒笔书。傅母夜阙一，甘就焚如枯。表此以愧彼，有躯不如无。西子沼人国，改事遨五湖。嗟嗟东昏侯，犹不失玉奴。如仁故宜褒，小器自当贬。圣言存至公，功罪岂相□。□□微此人，孰禦匪茹猃。归坫备大夫，亦已越绳检。末季饶梼餮，妄自作崖厂。聘室至无算，食玉不云忝。丝毫靡建立，日夜煽虐焰。攫啖知饱足，曾不如猿嗛。里选出井田，贤能贡王都。亦有起农畔，在官为胥徒。河汾著中说，明明析二途。鞭算尚察此，废吏宁用儒。顾义不顾利，可与论唐虞。识字不识理，止合供走趋。一日抱公牍，千金肥尔躯。槁项泥六籍，岁晏寒无襦。欲雨雨不堕，谓晴晴无期。秋阴白日暗，黯淡寒云垂。华盛不长保，百卉忽已衰。萧飒枯草中，嘉菊遗妍姿。渊明但熟醉，不作骚人悲。悲更盛于骚，俗士焉得知。感极每欲死，唯酒能宽之。幸有杯中物，勿惜时一持。齐梁陈隋诗，真可以不作。至如晋宋间，渊明可无学。盲统集文选，似以刖报璞。后生今寒蝉，焉识独唳鹤。缅怀东篱间，用意极玄邈。笔势所到处，足与二雅角。心期重华并，襟度大庭朴。瓶空无酒斟，肯受寄奴托。寒士足奇士，贵人多俗人。俗人尚自可，盗贼乘风尘。子美客长安，悲歌惊鬼神。柄国者谁子，曲江近前嗔。逆臣自此起，强藩由是振。乃至饿隶辈，貂冕垂长绅。狼狈老拾遗，拾橡逃陇岷。我每读其诗，吞泪声酸辛。吾所学诗伯，近世惟二陈。稍换后山骨，复写简□□。□□足活法，亦复窥天珍。妙年张文潜，晚节吕居仁。书名始画屋，但疏勿与亲。雍容曳绅裾，彼为何等人。去去白云外，保此诗酒身。我死或不死，汝死为埃尘。江上枫已丹，林中橘犹绿。天寒百骸痛，抱膝玩幽独。生世六十年，鲜荣足忧辱。赋归弃空庐，惜此数竿竹。儿孙共十辈，何计给饘粥。万事不如人，唯诗尚可读。秋感二十篇，夜断朝复续。开樽寘前庭，一杯歌一曲。
西斋秋感二十首·其一
作者：方回
朝代：元
体裁：古风

少年妄有意，与世扶危颠。神游渺八极，讵尝□□□。□□覆天地，鼎沸同熬煎。勺水空自扬，偶兹微命完。贪夫遂□欲，得所恬以安。君子抱古见，十事十不然。观人眼难开，不如返自观。此心既已了，口亦何必言。
西斋秋感二十首·其七
作者：方回
朝代：元
体裁：古风

孤灯阅近史，伤哉宣靖中。起兵破中原，不在鸭绿东。乃在江之南，临川一老翁。文高学本僻，行急名骤穹。性命了未谙，物务藐弗通。聚敛改法度，开边兴兵戎。祐符不坐党，粘斡焉来攻。朽骨谅已尽，遗祸犹无穷。
西斋秋感二十首·其三
作者：方回
朝代：元
体裁：古风

寂静无所为，宴坐观我天。此心俨不动，岂即非圣贤。孰谓轲也死，斯文遂无传。凤麟有嘴角，煎胶寄遗编。敛之入方寸，可续千古弦。世人不识察，自眩良独难。仲舒聊下帷，子云姑草玄。与世留医方，良医其舍旃。
西斋秋感二十首·其九
作者：方回
朝代：元
体裁：古风

我家清溪上，门临紫阳山。有一不死人，垂云遨其间。□□所著书，只字不可删。上言造化枢，下述性命关。一读□□病，再读开心颜。读之三十年，骑鹄超尘寰。苍生苦无福，朽竹秋苔斑。浪求西王母，八骏空回环。
西斋秋感二十首·其二
作者：方回
朝代：元
体裁：古风

尼父叹逝川，匪惜岁月流。斯道未尝绝，是身当自脩。苍姬尚可为，遽已云继周。代谢理必尔，天命夫何尤。骚人痛楚亡，哀怨悲凛秋。汝能护青阳，终不黄落不。至人尽其心，分外非吾忧。所以牛山泪，徒为晏子羞。
西斋秋感二十首·其二十
作者：方回
朝代：元
体裁：古风

江上枫已丹，林中橘犹绿。天寒百骸痛，抱膝玩幽独。生世六十年，鲜荣足忧辱。赋归弃空庐，惜此数竿竹。儿孙共十辈，何计给饘粥。万事不如人，唯诗尚可读。秋感二十篇，夜断朝复续。开樽寘前庭，一杯歌一曲。
西斋秋感二十首·其五
作者：方回
朝代：元
体裁：古风

蛇鼠必夜出，鸱鸮以暗鸣。有时亦不然，白昼或纵横。风俗昔忠厚，文物当承平。一夫负微慝，不逃清议评。古道□□丧，时危惊乱兵。奸黠逞所为，气骄货宝盈。一有指与讥，祸患可立生。儒士菜色面，仰天但吞声。
西斋秋感二十首·其八
作者：方回
朝代：元
体裁：古风

明年七帙开，头白焉用悲。佚乐或早死，老穷君勿嗤。幼小入学堂，忆我十岁时。堂宇化为灰，无复同学儿。二十上京华，生齿何熙熙。千万骨已朽，世换朝市移。夜枕念此事，百感心自知。飒飒落叶堕，浩浩寒风吹。
西斋秋感二十首·其六
作者：方回
朝代：元
体裁：古风

老态夜乃见，终无甜梦期。西斋卧空壁，适值残□□。□□寒雨来，此声世谁知。四更远鸡鸣，披衣起题诗。舌根涎唾尽，汲泉漱空颐。聊写郁结心，稍寄幽婉辞。量近何所苦，骛远将焉思。一夕漏鼓五，不寐常四之。
西斋秋感二十首·其十
作者：方回
朝代：元
体裁：古风

听雨胜观雨，观雨须高楼。细雨或终日，高楼令人愁。不如空斋夜，听雨诗思幽。雨作树声汹，万叶鸣飕飗。雨止檐声绝，忽续一滴秋。此时佳句来，自得不待求。暮年识此味，□庐真宜休。何如大醉眠，红日生床头。
西斋秋感二十首·其十一
作者：方回
朝代：元
体裁：古风

钟动市声绝，夜禁严鞭笞。独许浮屠氏，铙呗恣□□。□□有病死，信巫不信医。既死又信佛，佛事殊不赀。儿女数欢戏，顿失哭泣悲。一家不若是，里巷讪笑之。高堂十七篇，岂不存丧仪。世事无一古，儒业偏独衰。
西斋秋感二十首·其十七
作者：方回
朝代：元
体裁：古风

齐梁陈隋诗，真可以不作。至如晋宋间，渊明可无学。盲统集文选，似以刖报璞。后生今寒蝉，焉识独唳鹤。缅怀东篱间，用意极玄邈。笔势所到处，足与二雅角。心期重华并，襟度大庭朴。瓶空无酒斟，肯受寄奴托。
西斋秋感二十首·其十三
作者：方回
朝代：元
体裁：古风

木落雨淅沥，灯昏鼠窥觎。早卧定不寐，鲁经略卷舒。共姬一妇人，葬与嫁之初。四十三年间，九见褒笔书。傅母夜阙一，甘就焚如枯。表此以愧彼，有躯不如无。西子沼人国，改事遨五湖。嗟嗟东昏侯，犹不失玉奴。
西斋秋感二十首·其十九
作者：方回
朝代：元
体裁：古风

吾所学诗伯，近世惟二陈。稍换后山骨，复写简□□。□□足活法，亦复窥天珍。妙年张文潜，晚节吕居仁。书名始画屋，但疏勿与亲。雍容曳绅裾，彼为何等人。去去白云外，保此诗酒身。我死或不死，汝死为埃尘。
西斋秋感二十首·其十二
作者：方回
朝代：元
体裁：古风

灵运永嘉日，玄晖宣城时。池草既清唱，窗岫亦妍辞。郡胜山水媚，心赏良足怡。庙廊有颜沈，味合深己知。桐濑较二□，川岭信复奇。拙陋方二谢，岂不粗能诗。兵革值迁变，衣冠逢乱离。已矣莫我识，怅焉归棹迟。
西斋秋感二十首·其十五
作者：方回
朝代：元
体裁：古风

里选出井田，贤能贡王都。亦有起农畔，在官为胥徒。河汾著中说，明明析二途。鞭算尚察此，废吏宁用儒。顾义不顾利，可与论唐虞。识字不识理，止合供走趋。一日抱公牍，千金肥尔躯。槁项泥六籍，岁晏寒无襦。
西斋秋感二十首·其十八
作者：方回
朝代：元
体裁：古风

寒士足奇士，贵人多俗人。俗人尚自可，盗贼乘风尘。子美客长安，悲歌惊鬼神。柄国者谁子，曲江近前嗔。逆臣自此起，强藩由是振。乃至饿隶辈，貂冕垂长绅。狼狈老拾遗，拾橡逃陇岷。我每读其诗，吞泪声酸辛。
西斋秋感二十首·其十六
作者：方回
朝代：元
体裁：古风

欲雨雨不堕，谓晴晴无期。秋阴白日暗，黯淡寒云垂。华盛不长保，百卉忽已衰。萧飒枯草中，嘉菊遗妍姿。渊明但熟醉，不作骚人悲。悲更盛于骚，俗士焉得知。感极每欲死，唯酒能宽之。幸有杯中物，勿惜时一持。
西斋秋感二十首·其十四
作者：方回
朝代：元
体裁：古风

如仁故宜褒，小器自当贬。圣言存至公，功罪岂相□。□□微此人，孰禦匪茹猃。归坫备大夫，亦已越绳检。末季饶梼餮，妄自作崖厂。聘室至无算，食玉不云忝。丝毫靡建立，日夜煽虐焰。攫啖知饱足，曾不如猿嗛。
西斋秋感二十首·其四
作者：方回
朝代：元
体裁：古风

血气少未定，所见恨浅局。百炼至老成，精力已不足。所□著法言，纪事纂实录。向来窃有志，迟回未欲速。□□□□尽，断简浩难续。意长岁月短，雪发忽已秃。德功两莫攀，其次当自勖。山中假馀年，不远尚可复。
西斋秋日杂书五首
作者：方回
朝代：元

居城近城门，前市后山郊。质明沸柩鼓，彻夜喧僧铙。暑病人死多，当此秋夏交。盐米鬨贾贩，杖绖酸哀号。倏忽异存殁，所争常毫毛。高树夕影疏，老荷秋气馥。雨馀绚斜照，寓此池上目。鸣蝉一何厉，坐叹白日速。东家失其儿，忽骇邻妇哭。归兮空山中，幽啸抱吾独。闲闲闭园门，默默坐书室。幽幽绝来人，寂寂度长日。苦桃何累累，秋颗压枝密。桃苦不可食，熟烂未忍摘。时闻落地声，诗思若有得。百间以买屋，万卷以买书。书多读不既，屋宽住有馀。彼索子钱者，日夜号庭除。勇锐割此物，煎迫姑少纾。老勿费眼力，村墟亦可居。对奕不如观，观不如听声。独坐无来客，小轩秋雨晴。思之有百忧，不思了无情。万有皆外物，世重我所轻。默数前死者，愧兹今独生。
西斋秋日杂书五首·其一
作者：方回
朝代：元
体裁：古风

居城近城门，前市后山郊。质明沸柩鼓，彻夜喧僧铙。暑病人死多，当此秋夏交。盐米鬨贾贩，杖绖酸哀号。倏忽异存殁，所争常毫毛。
西斋秋日杂书五首·其三
作者：方回
朝代：元
体裁：古风

闲闲闭园门，默默坐书室。幽幽绝来人，寂寂度长日。苦桃何累累，秋颗压枝密。桃苦不可食，熟烂未忍摘。时闻落地声，诗思若有得。
西斋秋日杂书五首·其二
作者：方回
朝代：元
体裁：古风

高树夕影疏，老荷秋气馥。雨馀绚斜照，寓此池上目。鸣蝉一何厉，坐叹白日速。东家失其儿，忽骇邻妇哭。归兮空山中，幽啸抱吾独。
西斋秋日杂书五首·其五
作者：方回
朝代：元
体裁：古风

对奕不如观，观不如听声。独坐无来客，小轩秋雨晴。思之有百忧，不思了无情。万有皆外物，世重我所轻。默数前死者，愧兹今独生。
西斋秋日杂书五首·其四
作者：方回
朝代：元
体裁：古风

百间以买屋，万卷以买书。书多读不既，屋宽住有馀。彼索子钱者，日夜号庭除。勇锐割此物，煎迫姑少纾。老勿费眼力，村墟亦可居。
西湖答
作者：方回
朝代：元
体裁：七言绝句

浓妆淡抹比蛾眉，多谢苏仙内翰诗。若使朝廷无宰嚭，未妨宫掖有西施。
见李提学所和诗次韵
作者：方回
朝代：元
体裁：七言律诗

南来藉藉已声先，遥挹清扬意谓然。果见新诗金掷地，始知馀子管窥天。三书光范门前拜，一斗长安市上眠。旧日猖狂俱已矣，输君衡鉴政高悬。
见梅
作者：方回
朝代：元
体裁：七言绝句

翠竹阴森护槿篱，玉梅庭院粉墙攲。几年避地无人住，犹有花开一两枝。
观世音像赞
作者：方回
朝代：元
体裁：赞

观见世间，苦痛之心。而往救之，脱彼呻吟。咄，千□□□，□□只眼。曰何以故，以心观心。
观丧事
作者：方回
朝代：元
体裁：七言绝句

悠悠谁到百年身，百万杭民一聚薪。棺内棺前争几许，挽郎自是白须人。
观圃
作者：方回
朝代：元
体裁：五言律诗

行行观我圃，物理析秋毫。日夜新花发，春秋老树高。力耕何所获，瓮灌未为劳。天地一樽酒，螟蛉视尔曹。
观岸树
作者：方回
朝代：元
体裁：古风

行舟观岸树，意若有不足。岂惟柽柳杨，亦颇间篁竹。猥琐匪大材，谁谓真不曲。北风稍向南，南风稍向北。弱质不自由，随风作反覆。我家有乔松，似是千秋木。下无藤萝缠，上无禽鸟宿。清阴荫百亩，毅然立于独。八风吹不动，矧肯变寒燠。是可托吾庐，隐居于此卜。焉能江湖间，浪与此辈逐。
观灯小酌十四夜半大风而雨
作者：方回
朝代：元
体裁：七言律诗

皓月微红映落霞，试呼樽酒答年华。柑为天下无双果，梅是春前第一花。自古良辰难得友，暂时老子不思家。夜深忽作大风雨，乐事元来亦未奢。
观蚁迁知雨
作者：方回
朝代：元
体裁：七言绝句

行行密密复疏疏，衔子沿阶粟粒如。几夜夏寒疑未雨，槐安国有五行书。
观食叹
作者：方回
朝代：元
体裁：古风

里巷有穷叟，颓屋仅四壁。晨出暮乃归，升合赖筋力。何能致大嚼，所具但粝食。上以饫老妻，下以毓子息。每饭焉得饱，醯酱或弗给。欢然咀啖间，相对无戚色。谁家粗禄仕，粱肉颇丰殖。至亲本不多，辛苦养奴客。雕盘割玉脂，香甑淅珠粒。精腶及美糗，俊味岂易得。大姬挟怨怒，不举至日昃。小婢亦仰面，屏置若弃掷。政尔万金重，不作一钱直。主人敢兴问，翠眉愈烦啧。乃知钟鼎门，庖宰刀机赤。不如□□底，破铛煮荞稷。
览古五首
作者：方回
朝代：元

人有好与恶，造化无颇偏。种谷匪种稗，稗实在谷先。谓天不佑恶，细察似不然。麟凤世罕识，蛇虎动百千。泗水两师生，万古大圣贤。瓢饮短命死，绝粮陈蔡间。雍彻柄鲁政，脍肝延天年。气运苟如此，周衰何足言。读书以脩身，末惟利之渔。夏侯诧拾芥，桓荣陈其车。初学眯训诂，利心已炎如。为吏未识字，嗜贿不顾躯。青青陵陂麦，歌声何舒舒。金椎勿造次，恐伤口中珠。岂不事诗礼，所为乃凶渠。用世率此辈，生灵夫何辜。父子具曰圣，相谓为仲尼。独于春秋学，盲心无能稽。僻说竺老滓，苛政斯鞅靡。神天有弗察，大柄斯人尸。典午起九死，众鬼宗魔师。紫宫坐张楚，赤县生刘齐。镠帅岂办□，□阜实召之。至今二百年，遗祸殃蒸黎。贤者傥畏死，世论终不公。古若不置死，何藉诛妖凶。荆舒底奸鬼，庙食丘轲同。举世知其非，嗫嚅不敢攻。著书斥日录，独一陈了翁。祸至裂宇宙，板荡中原空。笔削讨厥罪，乃在乾淳中。我读四朝史，方知天听聪。六经乐故亡，三礼复不完。名数颇舛剌，或亦疑同官。易诗书春秋，论孟庸学篇。弥缝救破断，谁实心斯传。始以营道翁，终之紫阳仙。堂堂七君子，如日常在天。有暮必有旦，岂无来者贤。大匠一朝作，绳墨其拾旃。
览古五首·其一
作者：方回
朝代：元
体裁：古风

人有好与恶，造化无颇偏。种谷匪种稗，稗实在谷先。谓天不佑恶，细察似不然。麟凤世罕识，蛇虎动百千。泗水两师生，万古大圣贤。瓢饮短命死，绝粮陈蔡间。雍彻柄鲁政，脍肝延天年。气运苟如此，周衰何足言。
览古五首·其三
作者：方回
朝代：元
体裁：古风

父子具曰圣，相谓为仲尼。独于春秋学，盲心无能稽。僻说竺老滓，苛政斯鞅靡。神天有弗察，大柄斯人尸。典午起九死，众鬼宗魔师。紫宫坐张楚，赤县生刘齐。镠帅岂办□，□阜实召之。至今二百年，遗祸殃蒸黎。
览古五首·其二
作者：方回
朝代：元
体裁：古风

读书以脩身，末惟利之渔。夏侯诧拾芥，桓荣陈其车。初学眯训诂，利心已炎如。为吏未识字，嗜贿不顾躯。青青陵陂麦，歌声何舒舒。金椎勿造次，恐伤口中珠。岂不事诗礼，所为乃凶渠。用世率此辈，生灵夫何辜。
览古五首·其五
作者：方回
朝代：元
体裁：古风

六经乐故亡，三礼复不完。名数颇舛剌，或亦疑同官。易诗书春秋，论孟庸学篇。弥缝救破断，谁实心斯传。始以营道翁，终之紫阳仙。堂堂七君子，如日常在天。有暮必有旦，岂无来者贤。大匠一朝作，绳墨其拾旃。
览古五首·其四
作者：方回
朝代：元
体裁：古风

贤者傥畏死，世论终不公。古若不置死，何藉诛妖凶。荆舒底奸鬼，庙食丘轲同。举世知其非，嗫嚅不敢攻。著书斥日录，独一陈了翁。祸至裂宇宙，板荡中原空。笔削讨厥罪，乃在乾淳中。我读四朝史，方知天听聪。
解闷
作者：方回
朝代：元
体裁：五言律诗

苦吟成癖习，多难迫衰年。生理终无赖，诗名似许专。刚肠百鍊劲，老笔万钧悬。得失元相半，乾坤本不偏。
计桐江续稿九卷卷百首书其末
作者：方回
朝代：元
体裁：五言律诗

诗律中年悟，嫌工更恐肥。独行无与语，每出又空归。姜枣频煎药，袍衫屡换衣。病身自无赖，犹忍泄天机。
记三月十日西湖之游吕留卿主人孟君复方万里为客
作者：方回
朝代：元
体裁：古风

丙申上巳七日后，一主二宾夫岂偶。遣车却骑钱塘门，主人满船富殽酒。别唤轻船载仆从，大船品字著三友。旁观指点知为谁，对峙玉人间白叟。岂无识者讶此老，不愧妙年两贤守。孟侯吕侯将相家，早绾金章纡紫绶。方干云孙耸吟肩，左右鼎鼐中瓦缶。虽然兰臭尚同心，剧谈锋起各虚受。是日杭人诧佛事，焚寄冥财听僧诱。公子王孙倾城出，姆携艳女夫挈妇。放生亭远骛长堤，保叔塔高陟危阜。居然红裙湿芳草，亦有瑜珥落宿莽。暖热已极天色变，大风滔天怒涛吼。篙师缭绕孤山背，倘佯里湖保无咎。百舠千舫第二桥，四圣观前依古柳。春色浓时良佳哉，游人聚处可拾否。一杯一杯入醉乡，诙嘲谑笑无不有。泉币重费忘多少，歌妓频呼杂妍丑。似狂非狂痴非痴，何啻万众悉回首。我时颓然乎其间，看朱成碧辰至酉。健啖晚菘兼早韭，快赏调冰仍雪藕。归途恍然了不记，晓窗半醒卧噎呕。一日之乐三日病，宁负衰躯护馋口。愿从孟侯觞吕侯，更著百千沽十斗。
记正月二十五日西湖之游十五首
作者：方回
朝代：元

来舆去马禁城空，丰乐楼消一炬红。说与吴侬莫惆怅，龙墀犹化梵王宫。情知太乙已西游，筑馆焉能强挽留。此老平生让人者，佛来我去尚何求。一夜缁郎刬醮坛，三清四圣化泥团。也曾输与林灵素，顶上曾缨德士冠。千树梅花斫半无，有人更欲涸西湖。曾思慎勿近前日，不看老彭观井图。石梁石柱石为碑，山拔泉飞石可移。两玉堂仙一髡叟，自应名字万年垂。空埋贞观兰亭字，再出文城玉枕书。想见八梅冢无物，生前曾笑马相如。身为帝傅辩章公，慎恤奇丸侈后宫。更欲长生汲丹井，山中笑倒葛仙翁。炎炎赫赫忽荒寒，败瓦颓墙百顷宽。谁识旧朝大丞相，手携红妓倚阑干。容堂何地可容人，一语忠规坐杀身。母死明年尔亦死，盗名犹谓再庚申。一犁酥润万牛耕，饭碗人间系死生。公子楼头赏春雨，杏花树上听新莺。千山斫入亚夫营，佳墅名园怕近城。赖是白公资佛力，小留苍翠作秋声。业已通名敢退无，小为性命忍须臾。十年朝士知何限，不许游湖许见湖。相逢剑客曳长巾，曾道西湖看尽人。石屋雨来春树暗，人琴两已作埃尘。六桥箫鼓日喧天，谁料年来渐索然。兴废荣枯都不识，一家活计一渔船。苏公堤畔水如天，又见侵疆筑葑田。遥望横斜似棋局，飞乌翘鹭自争先。
记正月二十五日西湖之游十五首·其一
作者：方回
朝代：元
体裁：七言绝句

来舆去马禁城空，丰乐楼消一炬红。说与吴侬莫惆怅，龙墀犹化梵王宫。
记正月二十五日西湖之游十五首·其七
作者：方回
朝代：元
体裁：七言绝句

身为帝傅辩章公，慎恤奇丸侈后宫。更欲长生汲丹井，山中笑倒葛仙翁。
记正月二十五日西湖之游十五首·其三
作者：方回
朝代：元
体裁：七言绝句

一夜缁郎刬醮坛，三清四圣化泥团。也曾输与林灵素，顶上曾缨德士冠。
记正月二十五日西湖之游十五首·其九
作者：方回
朝代：元
体裁：七言绝句

容堂何地可容人，一语忠规坐杀身。母死明年尔亦死，盗名犹谓再庚申。
记正月二十五日西湖之游十五首·其二
作者：方回
朝代：元
体裁：七言绝句

情知太乙已西游，筑馆焉能强挽留。此老平生让人者，佛来我去尚何求。
记正月二十五日西湖之游十五首·其五
作者：方回
朝代：元
体裁：七言绝句

石梁石柱石为碑，山拔泉飞石可移。两玉堂仙一髡叟，自应名字万年垂。
记正月二十五日西湖之游十五首·其八
作者：方回
朝代：元
体裁：七言绝句

炎炎赫赫忽荒寒，败瓦颓墙百顷宽。谁识旧朝大丞相，手携红妓倚阑干。
记正月二十五日西湖之游十五首·其六
作者：方回
朝代：元
体裁：七言绝句

空埋贞观兰亭字，再出文城玉枕书。想见八梅冢无物，生前曾笑马相如。
记正月二十五日西湖之游十五首·其十
作者：方回
朝代：元
体裁：七言绝句

一犁酥润万牛耕，饭碗人间系死生。公子楼头赏春雨，杏花树上听新莺。
记正月二十五日西湖之游十五首·其十一
作者：方回
朝代：元
体裁：七言绝句

千山斫入亚夫营，佳墅名园怕近城。赖是白公资佛力，小留苍翠作秋声。
记正月二十五日西湖之游十五首·其十三
作者：方回
朝代：元
体裁：七言绝句

相逢剑客曳长巾，曾道西湖看尽人。石屋雨来春树暗，人琴两已作埃尘。
记正月二十五日西湖之游十五首·其十二
作者：方回
朝代：元
体裁：七言绝句

业已通名敢退无，小为性命忍须臾。十年朝士知何限，不许游湖许见湖。
记正月二十五日西湖之游十五首·其十五
作者：方回
朝代：元
体裁：七言绝句

苏公堤畔水如天，又见侵疆筑葑田。遥望横斜似棋局，飞乌翘鹭自争先。
记正月二十五日西湖之游十五首·其十四
作者：方回
朝代：元
体裁：七言绝句

六桥箫鼓日喧天，谁料年来渐索然。兴废荣枯都不识，一家活计一渔船。
记正月二十五日西湖之游十五首·其四
作者：方回
朝代：元
体裁：七言绝句

千树梅花斫半无，有人更欲涸西湖。曾思慎勿近前日，不看老彭观井图。
记游自次前韵
作者：方回
朝代：元
体裁：古风

百岁十分过七分，侥倖古来所希有。寻壑经丘讵得知，揣谓偷閒问花柳。未暇扶杖支疲癃，每羞照镜现老丑。商洛隐遁似辈行，幽并游侠岂朋耦。朝哦雅什讽骚些，夜玩易爻测玄首。焚膏空馀冰檗心，补衮不到犁锄手。惊思此生如掣电，昨日黄童今白叟。炙眉折肱了不悔，爱评文字判是否。包藏彼且城府深，鲠直我乃肺肝呕。尔来何止师左次，三十六策上策走。况如韩子生之辰，牛奋其角箕张口。梯冲百道公输攻，一默不答坚墨守。城西俊游小不忍，焉能轩左复轾右。兰亭梓泽座有人，足与德功参不朽。是日已尝谷雨茶，是岁木星守南斗。是集举杯各见釂，浅量可能一敌九。坐视喧哗醉愈恭，不记俎奇忘豆偶。麦熟在即曲糵富，更愿所至可赊酒。情怀坦荡尚真率，滋味淡薄保长久。宁从散人盟狎鸥，勿作功臣烹走狗。
记火
作者：方回
朝代：元
体裁：古风

吾州斗大城，辛丑爇于火。予时年十五，天地一蜾蠃。窜身城北门，尚忆双髻鬌。秋暑七月半，汹涌沸炎堁。日午饥无食，枝头得梨果。不谓心尚孩，析薪未克荷。先君儒起家，负冤踣奔播。赭垣获苟免，小宅亦云颇。先祖之旧居，竟弗脱此祸。二三叔父家，赀产素不夥。焚如既已酷，生理各坎轲。老者渐丧亡，赖尝教敕我。田屋悉破散，江湖走一舸。掇科扬历久，身幸青紫裹。中年营一区，稍于己意可。紫阳正面南，乌聊在其左。前荣艺花木，后圃莳菜蓏。军兴盗贼起，万卷破甑堕。乙未九月灾，天特赦么么。岿然七十翁，吾其理归柁。
访临川杨仲权于天庆
作者：方回
朝代：元
体裁：古风

隐居何所为，性懒绝造请。驾言东城东，恍兮异人境。脩廊寂无声，未忍践竹影。独立味玄澹，徐步入深冷。秋光照虚庭，拱揖冠服整。中有专气翁，学道早脱颖。诚极语谢饰，几动意潜领。煮茶杂椒榝，案酒粲梨梬。悦神良会稀，遗物閒晷永。休官陶元亮，遁世陆脩静。异代复同调，霞外兹可骋。研幽挹高致，探妙发遐省。何言壶中天，心远尘自辟。
访吴式贤归赋诗复以未用韵成篇如前数
作者：方回
朝代：元
体裁：古风

秋仲已数晨，残暑饕馀威。两旬赫斯旱，岁事将告饥。五谷既不熟，百卉亦具腓。白露辍救田，巫祝绝祷祈。泱漭原野间，行行策征騑。所至问父老，最苦螟与蜚。官府发令宽，疲氓犹庶几。奈何迫赋役，有弦终无韦。初筮或金紫，不复先绿绯。牛羊为求刍，今乃如猎围。戚吁良易察，厥病不在厞。适我故友家，美奂思如翚。谓言绿林辈，秉畀灰炎煇。别墅今尚佳，细故未足欷。明窗可教子，辛苦出萤帏。地出禁酒界，煮鱼刲豪豨。饤果灿□枣，芼羹芬藿薇。老衰感嘉意，满斟馀十挥。缪忝五年长，一命先登畿。三益夙好在，万事危途非。此来听所谈，字字侔珠玑。终当簉凤沼，否亦齿虎闱。民瘼熟览采，一一笺斧扆。何乃怀其宝，不受良工睎。昔□更四稔，泮水撷藻芹。晚节岂倦游，故托左臂痱。
访唐师善山居
作者：方回
朝代：元
体裁：七言律诗

苕溪南问旧长桥，渡水穿云不作遥。迂道征鞍何自苦，隔林吟屋屡相邀。晚晴浓淡烟俱好，春近高低雪尽消。尚觉粗材欠诗料，政须馀馥乞唐瓢。
访西湖郑高士
作者：方回
朝代：元
体裁：五言律诗

不为寻仙子，吾能远出湖。水滨维舴艋，屋角认棕榈。漉瓮分红酒，挥毫写白须。思诗看素壁，待与再来书。
识山堂会饮
作者：方回
朝代：元
体裁：七言律诗

醉筇斜倚杏花风，邂逅高堂六客同。寓世常如超世外，识山何待到山中。去鸿新燕催春色，残雪晴霞媚晚空。一笔写成真面目，试凭华表问仙翁。
诗思
作者：方回
朝代：元
体裁：五言律诗

野眺荒山外，诗愁细雨中。肯令一字俗，已拚百年穷。病体皮肤皱，寒庖糗饵空。戎葵独何事，故作向人红。
诗思十首
作者：方回
朝代：元

大雅嗟麟笔，离骚叹凤弦。猗那谁与敌，羌蹇尚堪传。步仰曹刘独，名歆李杜专。无时吾不梦，携酒访斜川。老子持公论，评诗众勿惊。更无双子美，止有一渊明。响接东坡和，肩随太白名。吾尝图画像，释菜四先生。万古陶兼杜，谁堪配飨之。赦还儋耳海，谪死瘴城宜。无己玉堂冻，去非榕岭驰。更添韩与柳，欲筑八贤祠。满眼诗无数，斯须忽失之。精深元要熟，玄妙不因思。默契如神助，冥搜有鬼知。平生天相我，得句匪人为。素甚鄙南岳，幸尝忝雪窗。格高为第一，意到自无双。倏忽千军阵，雍容九鼎扛。僧敲作手势，吾可贾长江。杨刘昆体变，谁实擅元功。万古推梅老，三辰仰醉翁。穆脩先汉笔，魏野盛唐风。今日何人悟，江湖恸阮穷。俗子欺诗客，诗成未易工。虚声难忝窃，生理早穷空。谣诼无庸听，谆谵尔未通。阮公青白眼，留取送飞鸿。忝窃严陵郡，依稀陆放翁。作诗踰万首，浪仕只千穷。醉卧三更后，閒吟两纪中。时时落幽梦，渔笛鉴湖东。苕溪渔隐老，家在绩溪东。苦学多前辈，评诗出此翁。生年同孔氏，传道仰文公。烂却沙头月，谁参到此中。蛇起新州荻，温玄业不成。已无司马氏，犹有石头城。北伐中原捷，南归大物更。菊花篱下酒，万古一渊明。
诗思十首·其一
作者：方回
朝代：元
体裁：五言律诗

大雅嗟麟笔，离骚叹凤弦。猗那谁与敌，羌蹇尚堪传。步仰曹刘独，名歆李杜专。无时吾不梦，携酒访斜川。
诗思十首·其三
作者：方回
朝代：元
体裁：五言律诗

万古陶兼杜，谁堪配飨之。赦还儋耳海，谪死瘴城宜。无己玉堂冻，去非榕岭驰。更添韩与柳，欲筑八贤祠。
诗思十首·其九
作者：方回
朝代：元
体裁：五言律诗

苕溪渔隐老，家在绩溪东。苦学多前辈，评诗出此翁。生年同孔氏，传道仰文公。烂却沙头月，谁参到此中。
诗思十首·其二
作者：方回
朝代：元
体裁：五言律诗

老子持公论，评诗众勿惊。更无双子美，止有一渊明。响接东坡和，肩随太白名。吾尝图画像，释菜四先生。
诗思十首·其五
作者：方回
朝代：元
体裁：五言律诗

素甚鄙南岳，幸尝忝雪窗。格高为第一，意到自无双。倏忽千军阵，雍容九鼎扛。僧敲作手势，吾可贾长江。
诗思十首·其八
作者：方回
朝代：元
体裁：五言律诗

忝窃严陵郡，依稀陆放翁。作诗踰万首，浪仕只千穷。醉卧三更后，閒吟两纪中。时时落幽梦，渔笛鉴湖东。
诗思十首·其六
作者：方回
朝代：元
体裁：五言律诗

杨刘昆体变，谁实擅元功。万古推梅老，三辰仰醉翁。穆脩先汉笔，魏野盛唐风。今日何人悟，江湖恸阮穷。
诗思十首·其十
作者：方回
朝代：元
体裁：五言律诗

蛇起新州荻，温玄业不成。已无司马氏，犹有石头城。北伐中原捷，南归大物更。菊花篱下酒，万古一渊明。
诗思十首·其四
作者：方回
朝代：元
体裁：五言律诗

满眼诗无数，斯须忽失之。精深元要熟，玄妙不因思。默契如神助，冥搜有鬼知。平生天相我，得句匪人为。
说诗
作者：方回
朝代：元
体裁：五言律诗

齿发侵寻落，风霜取次秋。口须湔乳臭，川合向东流。沈宋中尝悔，江湖晚更羞。此声专老杜，犹俟到夔州。
读书遇难字
作者：方回
朝代：元
体裁：五言律诗

痴癖好冥搜，忘忧亦解愁。划逢难字窘，遍取韵书求。忠恕闻何博，昌朝辨亦优。孚尹能进业，燠休勿包羞。
读四明尊尧集
作者：方回
朝代：元
体裁：七言律诗

大道行天如日月，群儿簸弄竟何如。自悲责沈曾为学，安得尊尧更有书。义胆轮囷千古在，神州攻战百年馀。诬辞逆像今俱已，犹恐忠贤恨未祛。
读太原王氏家记二首
作者：方回
朝代：元

卧冰公相旧家声，纪载铿锵乐九成。大姓江山同久远，雄文日月竞光明。双亲强健跻高寿，两纪休閒致盛名。冠豸澄清聊一出，万钟千驷未为荣。中原表表日星垂，积善传家泗水湄。一瓣心香邹国庙，八分手笔峄山碑。检身粹行言相应，报国精忠孝可移。千万人中无一二，庭闱偕老及期颐。
读太原王氏家记二首·其一
作者：方回
朝代：元
体裁：古风

卧冰公相旧家声，纪载铿锵乐九成。大姓江山同久远，雄文日月竞光明。双亲强健跻高寿，两纪休閒致盛名。冠豸澄清聊一出，万钟千驷未为荣。
读太原王氏家记二首·其二
作者：方回
朝代：元
体裁：古风

中原表表日星垂，积善传家泗水湄。一瓣心香邹国庙，八分手笔峄山碑。检身粹行言相应，报国精忠孝可移。千万人中无一二，庭闱偕老及期颐。
读子游近诗复次前韵二首
作者：方回
朝代：元

江湖流辈互相高，刻楮抟沙漫自劳。孰肯剖肠湔垢滓，始能落笔近风骚。通疏障碍河东注，剔抉幽微鬼夜号。汉魏以来数人耳，曲须和寡始为遭。射至于侯又中侯，盍求诸己勿人求。欲升海底珊瑚树，不藉沙边舴艋舟。急要瑳磨删俚语，可容藻鉴徇常流。端能过我论兹事，一听盆缫轧轧抽。
读子游近诗复次前韵二首·其二
作者：方回
朝代：元
体裁：七言律诗

射至于侯又中侯，盍求诸己勿人求。欲升海底珊瑚树，不藉沙边舴艋舟。急要瑳磨删俚语，可容藻鉴徇常流。端能过我论兹事，一听盆缫轧轧抽。
读子游近诗復次前韵二首·其一
作者：方回
朝代：元
体裁：七言律诗

江湖流辈互相高，刻楮抟沙漫自劳。孰肯剖肠湔垢滓，始能落笔近风骚。通疏障碍河东注，剔抉幽微鬼夜号。汉魏以来数人耳，曲须和寡始为遭。
读孟信州和方亨道六月雨时当雪天改为欲作雪先作雨次韵
作者：方回
朝代：元
体裁：古风

欲作雪，先作雨，十月墐户入室处。东作丰登未可期，南方瘴疠已堪禦。去年雪不及腊间，霜天桃杏敷红颜。今年夏竟无冰卖，富屋钱谩堆如山。秋来数郡融风烈，万舍烟灰千屋拆。骄阳失性化为霖，鞭蛟笞龙精髓竭。救火救水不少閒，民生下土何其难。此时早降六花瑞，时寒休徵犹可还。雁低楼外彤云起，万里北风开爽气。雨声一变为霰声，霰效前驱雪踵至。古称民以食为天，天欲饱民殊易然，但恐燮理无真贤。果能燮理得真贤，岂不一白二白三白年年当有年。
读孟君复赠岳仲远诗勉赋呈二公子
作者：方回
朝代：元

维岳武穆王，复雠议不合。老桧卖中原，神龙困蚁？。维孟忠襄公，缓兵策弗纳。清之三京师，万众死者卅。憸党梗国论，孰与噬而嗑。世事可流涕，循至虞不腊。秦郑两奸驵，百年棺已阖。骨朽遗臭在，厥后极茸阘。岳氏家几传，阳羡溪山市。故书三万卷，金石烂模拓。孟氏神童孙，卜宅占苕霅。诗声鸾凤鸣，众作扫蛙蛤。猗欤先王公，百战动摧拉。身在国庶几，心与天响答。造物报勋裔，纵未黄其閤。各各神仙姿，不受尘土杂。臭味崇芝兰，情谊笃鹣鲽。著我珠玉间，鬓蓬愧衰飒。冷话暗灯火，清宴倒壶榼。时凭城边楼，同望湖外塔。二豪马蹄花，春堤厌蹴踏。而我枯如僧，山肩一破衲。未甘脱儒冠，萧寺求挂搭。终不望汉廷，安车聘申盖。顾独喜结交，勿疑朋簪盍。同道吻漆胶，开诚去栀蜡。将相棨戟门，六辔驾群軜。七十返初服，无复韨韎韐。岂其珠履中，不许青鞋靸。
读宣枢南山朱公遗集二首
作者：方回
朝代：元

疽根蟠阃内，命也可由人。蜀雪犹坚壁，江风已震邻。功名拘气数，文字见精神。仰药临危日，何曾爱此身。廿年前一见，池口卸帆亭。老子髯初雪，门生鬓未星。汉衰诸葛死，楚恨屈原醒。恻怆观遗集，犹欣有宁馨。
读宣枢南山朱公遗集二首·其一
作者：方回
朝代：元
体裁：五言律诗

疽根蟠阃内，命也可由人。蜀雪犹坚壁，江风已震邻。功名拘气数，文字见精神。仰药临危日，何曾爱此身。
读宣枢南山朱公遗集二首·其二
作者：方回
朝代：元
体裁：五言律诗

廿年前一见，池口卸帆亭。老子髯初雪，门生鬓未星。汉衰诸葛死，楚恨屈原醒。恻怆观遗集，犹欣有宁馨。
读张功父南湖集
作者：方回
朝代：元
体裁：七言律诗

生长勋门富贵中，秕糠将相以诗雄。端能活法参诚叟，更觉豪才类放翁。举似今人谁肯信，元来妙处不全工。镂金组绣同时客，合向南湖立下风。
读放翁诗作
作者：方回
朝代：元
体裁：古风

放翁六十二，起家守严陵。三稔即祗召，礼闱直青绫。虚翁四十九，外补当兵兴。七稔始受代，万死脱怨憎。放翁□□豪，决起天池鹏。短章异大篇，往往蛟龙腾。虚翁亦嗜诗，瘦骨枯峻嶒。欲和郡中作，百冗嗟弗能。曩读剑南集，几夜挑孤灯。今兹一再读，愤气填我膺。公昔承平日，从容泥轼凭。啸咏遍泉石，醉乐多宾朋。而我值变故，祸患来相仍。撚须意少暇，晓夕惟战兢。拙稿千取百，秋暮号蝉蝇。仰望子陆子，绝意天阶升。忽梦一老仙，电眸齿如冰。手执玉如意，坐控琴高鲮。指麾若讲授，揖我谓我应。大道有坛陛，所□□级登。汝年故未耄，亢健侔霜鹰。乞汝九万笺，但勤攻剡藤。异日大罗天，后车许汝乘。西风萧萧凉，桐江碧澄澄。秘诀隐丹崖，古刻刓苍棱。万重云雾间，往问南山僧。
读方处士墓志挽诗题其后阎集贤承旨文赵翰直书傅学士序
作者：方回
朝代：元
体裁：七言律诗

瑰文宝翰勒坚珉，薤露诸篇序更新。凤阁鸾台三学士，羊裘鱼钓一诗人。登金竞奋凌云笔，埋玉如瞻垫雨巾。逢掖的过二千石，九原不死气如神。
读旅闷诗再赋
作者：方回
朝代：元
体裁：五言律诗

身心喜自如，贲趾出无车。官职休停后，田园废荡馀。宁从若敖馁，不奉子公书。折槛今烟草，朱云气未舒。
读素问十六首
作者：方回
朝代：元

昼夜雨不止，旬馀复旬馀。垢衣裹弊絮，念已朱夏初。逆旅何可处，出门但泥涂。属时乏美酒，积闷无由除。翻阅故箧中，偶得黄帝书。维昔世未季，曰土牧田驹。五运今未测，飘骤将焉如。大谷十二俞，孰砭斯民瘉。真人古不死，变形能登天。圣人乃其亚，在宥亦长年。尧舜寿踰百，犹若腒腊然。后世妄庸子，多欲求神仙。上古僦贷季，色脉通神明。人处禽兽间，于物澹无情。针石有不用，祝由足移精。世降尚毒药，一误百祸生。煌煌金兰室，历历玉版文。伏羲之所为，传逮轩辕君。妙测天人际，岂徒针药云。予实有左癖，此岂非三坟。素问虽医书，读之患不精。大可用人国，小亦可用兵。行所胜不胜，逆从决死生。勿待阴阳间，关格不相营。反治非反治，缪刺岂缪刺。不同将无同，不异所以异。寒热故殊途，左右肯易位。圣贤善用权，初不失经意。窭人冒杀气，感寒多两伤。贵者不其然，所患由高粱。美石能发瘨，芳草能发狂。喜怒不中节，邂逅身亦亡。病人有谷气，面黄无不瘳。黄不欲太明，如缟裹栝楼。相工摭绪馀，喜色占眉头。得非许负术，亦从岐伯求。尝富后乃贫，其病名失精。尝贵后忽贱，病又名脱营。区区得丧间，性命系死生。不有穷愁者，著书如虞卿。故贵或脱势，封君有败伤。良医所不治，其人神已亡。秦汉以至今，此事纷披猖。失侯可种瓜，奈何失国王。凡火以水沃，无不立销灭。龙火行雨中，沃水乃愈烈。甚者则从之，不以寒治热。后主先所因，神圣有秘诀。三阴与三阳，应天之六气。五行加相火，于地分六位。羲画箕子畴，恐亦出此意。汉儒灾异学，可择但勿泥。用针取工巧，用药称圣神。伯高不尽言，极艺未易臻。针法今鲜传，甚于药杀人。与落庸医手，寡欲全其身。鬼臾区所陈，太始天元册。后世言阴阳，胥于此焉出。九星首天蓬，遁甲云古术。要是秦汉间，良医所祖述。三品别贵贱，四制定奇偶。主病则用之，上药或弗取。得士寒畯可，量才世胄否。豕苓鸡壅言，吾亦闻庄叟。
读素问十六首·其一
作者：方回
朝代：元
体裁：古风

昼夜雨不止，旬馀复旬馀。垢衣裹弊絮，念已朱夏初。逆旅何可处，出门但泥涂。属时乏美酒，积闷无由除。翻阅故箧中，偶得黄帝书。维昔世未季，曰土牧田驹。五运今未测，飘骤将焉如。大谷十二俞，孰砭斯民瘉。
读素问十六首·其七
作者：方回
朝代：元
体裁：古风

窭人冒杀气，感寒多两伤。贵者不其然，所患由高粱。美石能发瘨，芳草能发狂。喜怒不中节，邂逅身亦亡。
读素问十六首·其三
作者：方回
朝代：元
体裁：古风

上古僦贷季，色脉通神明。人处禽兽间，于物澹无情。针石有不用，祝由足移精。世降尚毒药，一误百祸生。
读素问十六首·其九
作者：方回
朝代：元
体裁：古风

病人有谷气，面黄无不瘳。黄不欲太明，如缟裹栝楼。相工摭绪馀，喜色占眉头。得非许负术，亦从岐伯求。
读素问十六首·其二
作者：方回
朝代：元
体裁：古风

真人古不死，变形能登天。圣人乃其亚，在宥亦长年。尧舜寿踰百，犹若腒腊然。后世妄庸子，多欲求神仙。
读素问十六首·其五
作者：方回
朝代：元
体裁：古风

素问虽医书，读之患不精。大可用人国，小亦可用兵。行所胜不胜，逆从决死生。勿待阴阳间，关格不相营。
读素问十六首·其八
作者：方回
朝代：元
体裁：五言律诗

方隅各有四，明堂朝八风。圣人以治世，不受外邪攻。方士祠太一，贵神分九宫。祸福初不验，徒用欺盲聋。
读素问十六首·其六
作者：方回
朝代：元
体裁：古风

反治非反治，缪刺岂缪刺。不同将无同，不异所以异。寒热故殊途，左右肯易位。圣贤善用权，初不失经意。
读素问十六首·其十
作者：方回
朝代：元
体裁：古风

尝富后乃贫，其病名失精。尝贵后忽贱，病又名脱营。区区得丧间，性命系死生。不有穷愁者，著书如虞卿。
读素问十六首·其十一
作者：方回
朝代：元
体裁：古风

故贵或脱势，封君有败伤。良医所不治，其人神已亡。秦汉以至今，此事纷披猖。失侯可种瓜，奈何失国王。
读素问十六首·其十三
作者：方回
朝代：元
体裁：古风

三阴与三阳，应天之六气。五行加相火，于地分六位。羲画箕子畴，恐亦出此意。汉儒灾异学，可择但勿泥。
读素问十六首·其十二
作者：方回
朝代：元
体裁：古风

凡火以水沃，无不立销灭。龙火行雨中，沃水乃愈烈。甚者则从之，不以寒治热。后主先所因，神圣有秘诀。
读素问十六首·其十五
作者：方回
朝代：元
体裁：古风

鬼臾区所陈，太始天元册。后世言阴阳，胥于此焉出。九星首天蓬，遁甲云古术。要是秦汉间，良医所祖述。
读素问十六首·其十六
作者：方回
朝代：元
体裁：古风

三品别贵贱，四制定奇偶。主病则用之，上药或弗取。得士寒畯可，量才世胄否。豕苓鸡壅言，吾亦闻庄叟。
读素问十六首·其十四
作者：方回
朝代：元
体裁：古风

用针取工巧，用药称圣神。伯高不尽言，极艺未易臻。针法今鲜传，甚于药杀人。与落庸医手，寡欲全其身。
读素问十六首·其四
作者：方回
朝代：元
体裁：古风

煌煌金兰室，历历玉版文。伏羲之所为，传逮轩辕君。妙测天人际，岂徒针药云。予实有左癖，此岂非三坟。
读陶集爱其致意于菊者八因作八首 其一 一曰秋菊盈园而持醪靡由
作者：方回
朝代：元
体裁：七言绝句

陶公爱菊满园秋，甚欲持醪竟靡由。世事重华那复尔，无钱更觉少陵愁。
读陶集爱其致意于菊者八因作八首 其二 二曰空服九华
作者：方回
朝代：元
体裁：七言绝句

金英足可换君骨，绿醑宁当腐我肠。空服九华无九酝，帝乡何似醉为乡。
读陶集爱其致意于菊者八因作八首 其八 八曰松菊犹存
作者：方回
朝代：元
体裁：七言绝句

种松今世见松老，种菊常年见菊开。十一月霜花欲槁，巾车岂可更迟回。
读陶集爱其致意于菊者八因作八首·一曰秋菊盈园而持醪靡由
作者：方回
朝代：元

陶公爱菊满园秋，甚欲持醪竟靡由。世事重华那复尔，无钱更觉少陵愁。金英足可换君骨，绿醑宁当腐我肠。空服九华无九酝，帝乡何似醉为乡。自性不随黄落去，始能为尔制颓龄。涪翁具眼曾拈出，我为重吟换鬼听。杯空无酒非瓶耻，耻在虚罍敢怨嗟。想见此翁不憔悴，天寒犹自有荣花。人间红叶去无踪，膏沐谁为百草容。霜杰同时谥贞秀，抗衡惟许老蟠龙。采采东篱迹易寻，悠然见处孰知心。也曾目送飞鸿否，谁不能挥叔夜琴。饮酒成诗二十篇，诗成多在菊花边。秋英掇取枝头露，想见朝朝起卯前。种松今世见松老，种菊常年见菊开。十一月霜花欲槁，巾车岂可更迟回。
读陶集爱其致意于菊者八因作八首·七曰秋菊有佳色裛露掇其英
作者：方回
朝代：元
体裁：七言绝句

饮酒成诗二十篇，诗成多在菊花边。秋英掇取枝头露，想见朝朝起卯前。
读陶集爱其致意于菊者八因作八首·三曰菊为制颓龄
作者：方回
朝代：元
体裁：七言绝句

自性不随黄落去，始能为尔制颓龄。涪翁具眼曾拈出，我为重吟换鬼听。
读陶集爱其致意于菊者八因作八首·五曰芳菊开林耀青松冠岩列怀此贞秀姿卓为霜下杰
作者：方回
朝代：元
体裁：七言绝句

人间红叶去无踪，膏沐谁为百草容。霜杰同时谥贞秀，抗衡惟许老蟠龙。
读陶集爱其致意于菊者八因作八首·六曰采菊东篱下悠然见南山
作者：方回
朝代：元
体裁：七言绝句

采采东篱迹易寻，悠然见处孰知心。也曾目送飞鸿否，谁不能挥叔夜琴。
读陶集爱其致意于菊者八因作八首·四曰尘爵耻虚罍寒华徒自荣
作者：方回
朝代：元
体裁：七言绝句

杯空无酒非瓶耻，耻在虚罍敢怨嗟。想见此翁不憔悴，天寒犹自有荣花。
读魏鹤山先生渠阳集五首
作者：方回
朝代：元

登门四十九年多，细读公书百遍过。今岁摘抄靖州作，遁翁堪配不传轲。濂翁传到紫阳朱，复见嘉端此大儒。一论道原一原道，他求伦拟汉唐无。汉唐台阁画功臣，何似宣尼从祀人。欲绘两贤继张吕，临邛魏老建安真。投荒弥远凶徒炽，出督清之狡计行。得柄欺君例如此，国亡徒剩正人名。瀛登湘渡偶皆同，一了乾坤此两翁。前后身吾虽未信，俱遭权孽肆奸凶。
读魏鹤山先生渠阳集五首·其一
作者：方回
朝代：元
体裁：古风

登门四十九年多，细读公书百遍过。今岁摘抄靖州作，遁翁堪配不传轲。
读魏鹤山先生渠阳集五首·其三
作者：方回
朝代：元
体裁：古风

汉唐台阁画功臣，何似宣尼从祀人。欲绘两贤继张吕，临邛魏老建安真。
读魏鹤山先生渠阳集五首·其二
作者：方回
朝代：元
体裁：古风

濂翁传到紫阳朱，复见嘉端此大儒。一论道原一原道，他求伦拟汉唐无。
读魏鹤山先生渠阳集五首·其五
作者：方回
朝代：元
体裁：古风

瀛登湘渡偶皆同，一了乾坤此两翁。前后身吾虽未信，俱遭权孽肆奸凶。
读魏鹤山先生渠阳集五首·其四
作者：方回
朝代：元
体裁：古风

投荒弥远凶徒炽，出督清之狡计行。得柄欺君例如此，国亡徒剩正人名。
谁识
作者：方回
朝代：元
体裁：五言律诗

梅花香未已，早是杏花时。身老春游倦，心恬夜梦知。百杯圣俞酒，万首放翁诗。肉眼今谁识，神仙世有之。
谒东坡祠
作者：方回
朝代：元
体裁：七言律诗

至和嘉祐政途开，老凤将雏出蜀来。父子声名天宇小，弟兄笔阵海潮回。岷峨一气钟三杰，杜富诸贤得异材。二百年来拜遗像，堂堂直气尚崔嵬。
谢客二首
作者：方回
朝代：元

梦到红云玉殿来，骨凡无路住蓬莱。鹤身欲向仙官舞，病翅缡褷展不开。时脱蓑衣当酒钱，江天身世一渔船。七旬衰老人无识，林下休官十五年。
谢客二首·其一
作者：方回
朝代：元
体裁：七言绝句

梦到红云玉殿来，骨凡无路住蓬莱。鹤身欲向仙官舞，病翅缡褷展不开。
谢客二首·其二
作者：方回
朝代：元
体裁：七言绝句

时脱蓑衣当酒钱，江天身世一渔船。七旬衰老人无识，林下休官十五年。
谢康使君见访示诗观奕庆之
作者：方回
朝代：元
体裁：七言律诗

妙年曾到凤凰池，五马能临六枳篱。量浅最难胜满酒，著低何敢抗高棋。森严法度蚕头字，瘦硬丰标鹤膝诗。自笑书痴了无得，文章太守是吾师。
谢张师道广文见过二首
作者：方回
朝代：元

曩读登科记，高标我已惊。名如程子字，字是后山名。可但于诗妙，终当以道鸣。将无嫌落殖，亦许定交盟。爽气横空阔，清谈绝辈流。嘶骢能枉顾，漫刺肯轻投。敢谓官无冷，其如学更优。荣途未须捷，恐隔旧交游。
谢张师道广文见过二首·其一
作者：方回
朝代：元
体裁：五言律诗

曩读登科记，高标我已惊。名如程子字，字是后山名。可但于诗妙，终当以道鸣。将无嫌落殖，亦许定交盟。
谢张师道广文见过二首·其二
作者：方回
朝代：元
体裁：五言律诗

爽气横空阔，清谈绝辈流。嘶骢能枉顾，漫刺肯轻投。敢谓官无冷，其如学更优。荣途未须捷，恐隔旧交游。
谢张慵庵文焕见访
作者：方回
朝代：元
体裁：七言律诗

两年梦寐记冰姿，再挹丰标胜旧时。形秽自怜吾更老，味同乃幸独相知。幽花野竹频移座，薄酒清茶共说诗。晚色柴门挂新月，玉骢欲上步犹迟。
谢张老山御史庆予七十
作者：方回
朝代：元
体裁：七言律诗

身是空中一点尘，心包天地却无垠。随缘任运勤收敛，补过知几暗省循。孰料百年登七帙，深惭白发对青春。江梅欲结枝头子，合放馀花次第新。
谢汪以南借书惠米
作者：方回
朝代：元
体裁：七言律诗

政是黄梅欲近时，山城云滃雨垂垂。断桥没碓惊新涨，湿藁泥蔬续晚炊。乞米已惭颜氏帖，卖书还笑杜陵诗。广文绝少充枵甑，更肯芸签借一鸱。
贺陈正之得男
作者：方回
朝代：元
体裁：七言律诗

初喜明珠入掌中，良由善念与天通。吉祥预报长庚梦，福德应临长子宫。急写贺书端不错，滥叨佳集顾何功。此诗特为高门庆，大似麟经记鲁同。
赠云屋瑞上人
作者：方回
朝代：元
体裁：五言排律

名缁今已绝，见汝忽惊神。昔日陪三卫，多年护九宸。漫从鸡帻报，长与蠹编亲。汉幄垂前箸，秦关痛只轮。骤惊沦宝玉，何惜褫冠巾。往事怜蜗国，馀生脱雁臣。片云聊作屋，死树自观身。空钵宁无食，枵囊别有珍。跣行千里近，冻卧八寒春。像喜图佳士，名虚彻贵人。论诗色泾渭，远俗意参辰。馀子一时尽，高流百世新。公能追慧远，吾或可遗民。剃栉虽殊相，澄江月共真。
赠五星梅獬孙
作者：方回
朝代：元
体裁：七言绝句

运极螟蛉绍雀儿，太平早有窦郎知。市门屠贩规温饱，何足烦君子细推。
赠俞碧岩体仁刊图书
作者：方回
朝代：元
体裁：古风

上古包羲卦初画，五行之金刀为革。两仪四象生□□，□初一圈为太极。八卦之上六十四，右乾左坤名曰易。因重□定科斗书，削木为方竹为册。捣纸束毫写今字，世降俗□动山积。何如简径却艰难，筱簜梓桐事雕刻。所以近人刊图书，篆籀依稀规鸟迹。博雅君子具老眼，尔□生者□不识。紫阳山西星源州，遥见长虹贯白日。伊人□□□□间，云气开晴碧岩碧。一旦飘然□□湖，硎刃如□□□□。谁尝石鼓玩陈仓，忽似野碑揭邹峄。赠我三印红屈蟠，细□游丝疏复密。侯王黄金橐驼纽，韩彭何曾得渠力。如我□绿绶亦无，不过小匣藏寸物。閒诗倡和外谨封，家书时用报儿侄。佩之如宝汉刚卯，不惧取将轰霹雳。
赠刊印朱才俊
作者：方回
朝代：元
体裁：古风

科斗何年变篆字，至秦程邈翻为隶。今人但习真草行，谁会六书三耦意。篆所最难柱与圈，学打一圈费三年。岂容臆决蔑师授，汩没形象迷傍偏。九江法帖钟鼎刻，兵火以来犹可得。人间亦有说文本，臣翱反切臣锴释。朱生赠我古印章，奎躔壁度森开张。自言少小嗜此艺，意欲径上阳冰堂。细观刀笔最佳处，颇识传笺通训故。苟焉糊口栖此身，元来亦是知书人。
赠刊工程礼
作者：方回
朝代：元
体裁：七言绝句

镂金镌石切瑶琨，深入诗家不二门。刻画工夫初亦苦，终然芒角了无痕。
赠医士清溪居士丘通甫
作者：方回
朝代：元
体裁：古风

乃翁挟艺专淮乡，使死者生危不亡。远如扁鹊师长桑，又如近世庞安常。所交者谁龙虎骧，真李临淮郭汾阳。军门出入一药囊，精兵十万无金疮。参苓硝石雄附姜，补泻虚实调炎凉。晚择所从遨真扬，郤家太尉王东床。有子有子跨灶郎，半夜衣传肘后方。清溪居士清名香，心欲识面形参商。迩来解后古馀杭，其言亹亹慨以慷。七表八里谁能详，三部九候吾独臧。八十一难声琅琅，素问灵枢腹为箱。望形察色起仆僵，馘俘二竖完膏肓。伤寒足脉根膀胱，过经七日妖灾禳。度彼没溺君为航，浅学不识空望洋。若有人兮云锦裳，饮君一剂寿而康。赠君诗篇金玉相，贯月夜虹光燄长。乾坤六合何茫茫，生民性命孰翕张。惟将惟相惟医良，良将无人战卒戕。良相无人贤士藏，良医无人彭作殇。焉得万笔千缣缃，屈君著书肩岐黄。
赠叶宗贵一山
作者：方回
朝代：元
体裁：古风

一山叶翁七十二，齿牙秃缺面不媚。忽然袖诗叩我门，偏贝畴能办兹事。才德岂关貌妍丑，西子□□孟光腻。三十年许旧相识，翁摄官霅我半刺。兵销甲解各不死，我尝作郡翁弗至。鸿翔燕蛰蓬飘风，会合良难别离易。往不可追来叵测，人生恍惚如梦寐。邂逅尚肯匡解颐，当为酒楼谋一醉。双台方叟七十六，二十七霜绝俸禄。幸与陵阳牟先生，丁亥同生共星宿。先生擘笺介翁来，笔势云烟字珠玉。翁索我诗纸七尺，见示诸公诗一轴。孟能静吟我所畏，赵子昂写我所服。我诗初学张文潜，晚悟后山拜山谷。颇通大道合自然，拙朴有馀巧不足。近世后生宗许浑，可谓谚云狗尾续。至当之论天地中，不可违异必合同。诗自明良赓歌起，以至孔删雅颂风。苏李曹陶唐甫白，庆历元祐乾淳宗。是为四始大正派，姓名太阳烛天红。轲死不传忽复传，道学一灯垂天穷。二程张子之所得，南渡前有濂溪翁。何人实编道命录，南渡后有张宣公，南渡后有朱文公。学诗本是一小艺，彼哉自谓晚唐夜雨鸣秋蛬。
赠吕肖卿三首
作者：方回
朝代：元

虽未登三十，知君已几年。先师斧脩月，名父柱擎天。失怙初周晬，耽吟早极玄。孤身能自立，万卷绝芸编。千万人丛里，应难一一寻。政须真具眼，始可与关心。匠手斤忘垩，禅机芥遇针。绝弦吾欲理，忽复有知音。知己身俱老，逢君泪欲倾。不时思令舅，无可报难兄。湓浦稀鱼素，阳山杳雁程。平安只消息，聊此慰羁情。
赠吕肖卿三首·其一
作者：方回
朝代：元
体裁：五言律诗

虽未登三十，知君已几年。先师斧脩月，名父柱擎天。失怙初周晬，耽吟早极玄。孤身能自立，万卷绝芸编。
赠吕肖卿三首·其三
作者：方回
朝代：元
体裁：五言律诗

知己身俱老，逢君泪欲倾。不时思令舅，无可报难兄。湓浦稀鱼素，阳山杳雁程。平安只消息，聊此慰羁情。
赠吕肖卿三首·其二
作者：方回
朝代：元
体裁：五言律诗

千万人丛里，应难一一寻。政须真具眼，始可与关心。匠手斤忘垩，禅机芥遇针。绝弦吾欲理，忽复有知音。
赠吴琴士会龙
作者：方回
朝代：元
体裁：古风

古琴口歌兮手弦，今琴何为兮不然。今人作诗动千篇，不弦不歌兮无传。关雎麟趾留遗编，离骚以来诸吟仙。我每见之月在渊。请君携琴诣我古梅前，君弦其后兮我歌以先。君如夜寒不来旃昌黎之十操兮，将独歌之泪潺湲。
赠善画龙虎吴伯原杂言
作者：方回
朝代：元
体裁：古风

荀氏八龙，慈明无双。岂有头与角，可以模形容。贾氏三虎，伟节最怒。岂有毛与皮，可以析毫缕。古人画马非画马，借此绘写英雄姿。东方角龙西奎虎，天有之人亦有之。善书画意不画像，妙在托兴如声诗。点睛飞去果有许，烈裔顾凯亦未奇。卧龙未飞，睡虎不吼。一飞鳞虫附之皆上升，一吼百兽闻之悉窜走。人见此图指点爪牙然不然，我得此图屈伸语默观圣贤。
赠地理齐君龙吉
作者：方回
朝代：元
体裁：五言律诗

积善出公侯，今于葬地求。樊崇如叵测，郭璞殆徒谋。折臂终难验，控颐自可忧。未抛金锁甲，焉问土馒头。
赠地里周国祥
作者：方回
朝代：元
体裁：七言绝句

存卫府勋有是事，下婢子品斯何心。多少幽明不平处，烦君端试指南针。
赠存古杨茂盛卿
作者：方回
朝代：元
体裁：七言律诗

卷轴年深碎破时，我能补苴以完之。惊逢大桁重华典，喜见由庚束皙诗。王会周篇汲郡冢，儒生秦颂泰山碑。装潢作手今无敌，消得朝天驲骑驰。
赠孙元京近以诗见示二首
作者：方回
朝代：元

道岂与身穷，相逢两秃翁。高怀真悃悃，薄艺愧空空。同谷吟山雪，愚溪感候虫。斯人何可作，尚获见馀风。举世无高见，斯文有正音。稍工仍要拙，宁古不为今。末俗难容喙，空言苦用心。未妨全瘦劲，却恐太幽深。
赠孙元京近以诗见示二首·其一
作者：方回
朝代：元
体裁：五言律诗

道岂与身穷，相逢两秃翁。高怀真悃悃，薄艺愧空空。同谷吟山雪，愚溪感候虫。斯人何可作，尚获见馀风。
赠孙元京近以诗见示二首·其二
作者：方回
朝代：元
体裁：五言律诗

举世无高见，斯文有正音。稍工仍要拙，宁古不为今。末俗难容喙，空言苦用心。未妨全瘦劲，却恐太幽深。
赠学易耕心
作者：方回
朝代：元
体裁：七言绝句

佛书曾画牛犁舌，以易耕心却不然。一寸地中栽□□，□将三寸舌谈天。
赠寿昌墨客叶实甫
作者：方回
朝代：元
体裁：古风

古人削竹以为笔，木板为方竹为策。其字科斗或鸟迹，或篆或籀煤傅漆。未有今人所谓墨，晋发汲冢尚可识。地中间获钟鼎刻，文为之具未为极。何其妙哉善摹画，束缚毫管备肸饰。鹤眼凤咮凿湍石，黟楮剡藤捣成足。松烟鱼胞和坚密，誇精斗巧不遗力。隶真行草最后出，万乃不能及古一。有良弓矢无良射，器利工拙缪绳尺。风颓俗降叹近日，四宝往往俱难得，尤艰得者墨一物。燃爇膏脂磔桐实，非胶太燥则太溢。高价玄圭诡苍璧，其实不直瓦与砾。羲献不起欧褚毕，亦无李杜大诗伯。颠倒吏牍冒儒籍，乳臭小儿仅甲乙。苟且研磨暗窜易，奚李纵生惧称屈。寿昌叶老独奇崛，陟阪涉涧负囊笈。直笏圆丸动盈百，病风手试铜蟾滴。潋滟龙光浮五色，便觉砚中轰霹雳。金钱亦不过求索，但欲流名寄篇什。噫嘻此一怪墨客，作书转送三叹息。物有当黑不肯黑，事有当白不肯白。
赠小窗黄君
作者：方回
朝代：元
体裁：七言绝句

浑天星斗胸中转，动地风雷舌上生。想见少年读书夜，短檠膏尽小窗明。
赠山翁
作者：方回
朝代：元
体裁：七言律诗

箐果崖芝日足餐，卖薪时亦下云端。邻家有酒常同醉，晚岁无衣不叹寒。黑白石充棋子用，青黄树当历头看。须眉不愧商山皓，可待为人作羽翰。
赠徐可大近旌表门闾
作者：方回
朝代：元
体裁：七言律诗

畬粟锄山稻田少，岁常平价发仓储。鼎来官职诸公有，特表门闾近世无。甚至不乘果下马，自应早获掌中珠。端能赈施终如始，定见阶除曳紫朱。
赠徐瓢翁二首
作者：方回
朝代：元

碧眸冰齿寿眉厖，谁识前朝老雪江。指下七弦今第一，豪端行法更难双。向来屡获观诗卷，恨不相从倒酒缸。深愧后期似圯下，云间几度拓吟窗。六十年前欲冠时，江湖声价已飙驰。四灵在昔三曾识，八帙于今百可期。多难渐惊前辈尽，老怀那许后人知。何当琴酒灯窗夜，莫说兴亡但说诗。
赠徐瓢翁二首·其一
作者：方回
朝代：元
体裁：七言律诗

碧眸冰齿寿眉厖，谁识前朝老雪江。指下七弦今第一，豪端行法更难双。向来屡获观诗卷，恨不相从倒酒缸。深愧后期似圯下，云间几度拓吟窗。
赠徐瓢翁二首·其二
作者：方回
朝代：元
体裁：七言律诗

六十年前欲冠时，江湖声价已飙驰。四灵在昔三曾识，八帙于今百可期。多难渐惊前辈尽，老怀那许后人知。何当琴酒灯窗夜，莫说兴亡但说诗。
赠数学吴桂子
作者：方回
朝代：元
体裁：七言绝句

先天有数妙蓍龟，诧鬼誇神满卷诗。独一许翁可吾意，预占晴色赏酴醾。
赠数学萧吉卿
作者：方回
朝代：元
体裁：五言律诗

蓍草占周易，君从简处寻。运筹见奇偶，落笔判升沉。总悟生时数，谁萌分外心。吾衰今七十，惟有死山林。
赠方太初三首
作者：方回
朝代：元

秋崖宗老在，馀子眇乡原。奎壁悬文宿，嵩衡镇厚坤。求田饶许汜，叱驭笑王尊。贤与愚俱尽，天难问九门。秋崖仙去久，犹有竹溪君。合草金銮诏，频惊铁马群。川遥鱼素断，风急雁行分。贺忽翻为吊，伤心寄些文。秋崖元不死，梦寐想仪刑。纵使长松倒，终殊众草零。群儿夺朱紫，之子出蓝青。可惜科场废，难徼笔砚灵。
赠方太初三首·其一
作者：方回
朝代：元
体裁：五言律诗

秋崖宗老在，馀子眇乡原。奎壁悬文宿，嵩衡镇厚坤。求田饶许汜，叱驭笑王尊。贤与愚俱尽，天难问九门。
赠方太初三首·其三
作者：方回
朝代：元
体裁：五言律诗

秋崖元不死，梦寐想仪刑。纵使长松倒，终殊众草零。群儿夺朱紫，之子出蓝青。可惜科场废，难徼笔砚灵。
赠方太初三首·其二
作者：方回
朝代：元
体裁：五言律诗

秋崖仙去久，犹有竹溪君。合草金銮诏，频惊铁马群。川遥鱼素断，风急雁行分。贺忽翻为吊，伤心寄些文。
赠方童子
作者：方回
朝代：元
体裁：古风

我年五十九，门弧子垂左。我今年七十，见子双髻鬌。腹仅椰子大，贮书一何夥。疾读建瓴水，响应炙车輠。光怪蟠肺肠，不啻珠万颗。小松三尺许，千丈气磊砢。近笑韩氏子，瑟僩了细琐。远笑陶翁儿，但解觅梨果。我年如子时，记诵亦云颇。举苕乃遗帚，一懒万事堕。愿子于心田，及时勇耕播。秋成敛精凿，糠秕勤筛簸。子之名曰燧，此语本宰我。拾旧新是图，学问甚改火。字之曰又新，进业幸勿惰。譬如万里途，幸已糇粮裹。一旦辍于行，骏马同鳖跛。近世文字繁，动辄百箧锁。谁能发蠹鱼，丹铅拂埃堁。手之而口之，五夜孤灯坐。林下时思之，解衣盘薄裸。六经四书外，一一与探揣。鹏鲸大胾嘬，馀子或螟蠃。又新有如此，名世岂不可。江之水汤汤，念子驾归舸。溯源寻紫阳，子其正帆柁。
赠朱师裕
作者：方回
朝代：元
体裁：七言律诗

相府违离二十年，弁兮突见外孙贤。故因高韵如袁粲，岂但雄文似史迁。兵甲喧豗征马地，音书断阻去鸿天。因君略得平安信，诸老无多重怆然。
赠李得甫寄拙轩
作者：方回
朝代：元
体裁：古风

吾尝鄙文赋，陆机自衒鬻。浚发誇巧心，见唾憾拙目。□□渊明诗，莫若黄山谷。或者巧斧斤，疑谓拙不足。诗文较巧拙，议论黄胜陆。人才亦复尔，世事可类触。善宦司马安，四食九卿禄。百世名不馨，史笔有馀戮。大匠公输子，绳墨万厦屋。规矩方圆外，何必续土木。李子寄此轩，一□夜檠独。未入岩野梦，□□□□卜。焉知千驷马，岂慕万钟□。□□蠹书鱼，惄如饥亦读。挂檐饱飞虫，彼哉蛛网腹。
赠江东李提学
作者：方回
朝代：元

小难和气如三春，大难色瑩清无尘。小难作诗到圣处，大难更自髯绝伦。天怜今年穷已极，稍慰蒹葭霜露身。恶风剧雪走千里，一识顿有两玉人。西冈李氏自五代，彩棒作尉金沙津。神尧之子太宗弟，郑王枝叶元至亲。衣冠不绝七百岁，至今宝藏唐告纶。吾家秋崖与题跋，乐石刻玉高嶙峋。龙准子孙鸿雁行，彷佛犹见青莲真。江东浙右乔木国，小却管领儒簪绅。雅衰风息离骚降，迩来此道尤荆榛。少陵一老擅古今，学所从入须黄陈。后世口耳逐世好，九苞一角谁凤麟。君家兄弟名骤起，传者惊叹笔有神。门第既已推第一，人品学问俱不群。呜呼宇宙之大我辈未尝少，高歌一曲吾气其庶伸。
赠沈雷阳
作者：方回
朝代：元
体裁：古风

乃翁辛苦注周易，曾梦神人谈太极。清泉煮蔬啖粝饭，醯盐酱姜俱不食。迎霜猎猎缊袍青，映日萧萧颔须白。自云今代王辅嗣，憔悴形容人不识。有子有子狂非狂，其名复亨字雷阳。十五早学张道陵，二十已成费长房。篆符咒水逐鬼物，朝游燕齐暮衡湘。信奇喜异世不少，指空说无饶衣粮。读古人书识道理，定复在陈饥欲死。不如沈家跨灶郎，恍兮惚兮行怪诡。村惊郭骇争赠诗，我亦徇俗书此纸。万事宜假不宜真，往往神仙亦如此。
赠淳邑风水山人何君
作者：方回
朝代：元
体裁：七言律诗

谁保南阳百世阡，控颐别颊每堪怜。发丘郎将焉容禦，裸葬王孙幸获全。何所不如围即墨，厥今安在像祁连。小诗更举樊崇事，好与慈孙孝子传。
赠滕君必绍
作者：方回
朝代：元
体裁：五言排律

之子有名父，何蕃合比肩。虞庠惊脱颖，孔壁妙忘筌。高第攽枫扆，长身掩薤阡。师亡乡党惜，人往岁时迁。达宦谁无死，遗文尔独传。客邮曾旅进，邑子例垂怜。衮语推真幅，絺词激懦篇。善人宜有后，一见欲潸然。
赠牟仲启
作者：方回
朝代：元
体裁：古风

存斋尚书曾大父，勇退不肯登二府。脱靴亭记斥巨阉，风节文章照千古。雌甲偶同君乃祖，早衣绣衣持汉斧。饮苕溪水二十年，杜门不出守环堵。老眼青此名家孙，妙龄谨恪寡语言。试文合应进士格，貤泽宜沾任子恩。时异数奇以艺隐，粉墨丹青穷讨论。建章宫可一尺纸，刻画万户雕千门。东坡先生万卷腹，颜筋柳骨寓枯木。我尝窃评文与可，所写是诗不是竹。后生可畏但勉旃，矧尔文献亦西蜀。读书少著十年工，落笔定无一点俗。紫阳山下虚谷翁，悬知万古皆虚空。虚翁之心卧我谷，夜啸山月朝吟风。请君为我画此意，三间茅屋深云中。我诗或足传不朽，与君姓字俱无穷。
赠痴庵柴头陀
作者：方回
朝代：元
体裁：古风

萧梁宗补阙，弃官为头陀。一篇息心铭，至今犹永歌。不爱紫绶黄金带，不爱雕鞍白玉珂。草椽布衲，一筇一蓑。台城一旦甑堕地，公卿麋烂偾干戈。当时独有宗无名，翛然野鹤山之阿。今代柴痴庵，独把竹帚柄。待扫众生尘，同作大圆镜。不肉不饥，不绵不冷。太室为衾，大块为枕。一饭不再餐，一茶不再饮。脱袍掷笏作百姓，十年悟道保真性。昭文大学湛然翁，半夜室中传祖印。无求于世长精神，自净其心延寿命。野狐禅子落邪蹊，唯我痴庵独也正。向来解后逢痴庵，赠我竹为帚者三。一扫嗔，二扫贪。惟有一病扫不得，两痴相值同酸咸。虽然我更有一帚，建立天地同不朽。扫愁扫闹扫是非，其帚何名名曰酒。
赠相士戚淳祖
作者：方回
朝代：元
体裁：七言绝句

朝匹吴君暮越臣，一颦何用訾东邻。阿承丑女五噫妇，似胜苧萝山下人。
赠相士李山屋
作者：方回
朝代：元
体裁：古风

四十五万坑长平，五十六万败彭城。头小而锐重瞳子，可谓善战能用兵。杀人何得惨如此，不知天亦还杀尔。世间产一虎头相，几阵生灵为渠死。韩擒彭醢不足悲，无辜性命供娱嬉。汉家宗社计未定，商山老人歌紫芝。相人相穷不相达，天道好生不好杀。岂无袖手閒书生，一著满盘死棋活。
赠相士王秀溪
作者：方回
朝代：元
体裁：七言绝句

不惜佳人国为倾，髑髅头盖野狐精。丈夫更有何郎粉，老眼须君业镜明。
赠相士蔡槐
作者：方回
朝代：元
体裁：五言律诗

肠腹自蝉龟，从渠作庙牺。讵应身食肉，乃使世攒眉。子勿工皮相，吾终欠口医。华亭唳秋鹤，今复几人思。
赠相士雷月篷
作者：方回
朝代：元
体裁：五言律诗

肯着双瞳子，来看一秃翁。短篷君载月，孤屋我吟风。篯耳终遗骨，松乔竟落空。痴人喜甜舌，谁悟大槐宫。
赠砚工杨全
作者：方回
朝代：元
体裁：七言绝句

人间渐少老书生，真赝谁能别旧坑。磨墨挥毫自奇怪，可须一砚苦求精。
赠秋蓬王相士
作者：方回
朝代：元
体裁：古风

人生兮若蓬，摇落兮秋风。或南兮或北，忽西兮忽东。□□兮潦水，高之兮太空。天翔兮征鸿，地泄兮鸣蛬。皆一气□所使兮，曾不由夫我躬。焉得三万六千日，无尽无藏兮惟杯中。
赠程君以忠杨君泰之
作者：方回
朝代：元

后生可畏古云然，斗大荒城得两贤。句眼端能敲一字，吟肠何啻著千年。淡中滋味参须透，圣处工夫语不传。我有长明古灯在，未妨三绝少陵编。程君骨骼鼎钟古，杨子精神霜月明。学海一针元自正，词场百喙不能鸣。文潜雄浑开前路，无己深幽助晚成。老我苦心知己解，相逢差足慰平生。
赠程君以忠杨君泰之·其一
作者：方回
朝代：元
体裁：七言律诗

后生可畏古云然，斗大荒城得两贤。句眼端能敲一字，吟肠何啻著千年。淡中滋味参须透，圣处工夫语不传。我有长明古灯在，未妨三绝少陵编。
赠程君以忠杨君泰之·其二
作者：方回
朝代：元
体裁：七言律诗

程君骨骼鼎钟古，杨子精神霜月明。学海一针元自正，词场百喙不能鸣。文潜雄浑开前路，无己深幽助晚成。老我苦心知己解，相逢差足慰平生。
赠程山人
作者：方回
朝代：元
体裁：七言律诗

青囊遗论究几深，屋宅为阳墓宅阴。元出易中后天卦，更凭心上指南针。故知形胜从来有，难必荣华此处寻。周洛秦函倏兴废，岂虞山水唤之今。
赠笔工冯应科
作者：方回
朝代：元

世言善书不择笔，此物岂可不精择。空弓难责养由射，快剑始堪孟贲击。多钱而贾长袖舞，工良器利贵相得。文房四宝拟四贤，最不易致管城伯。乍可微钝勿太尖，又恐过肥宁少瘠。一兔仅足成一枚，奈何捃束动？？。氄毛乱毳纷交加，醉人蓬首发不栉。落腕当如画铁椎，顾乃蒌弱欠筋力。山谷道人昔有取，诸葛鸡距异枣核。长句哦赠林为之，馀子徐偃似无骨。上党华陵君家孙，苦心隐艺造玄极。买非其人拂袖行，但取赏音不论直。二毫三副及散卓，随意真行作波磔。燕丹匕首付荆卿，血不濡缕笑空擿。紫鸲鹆眼刷丝文，谁无端石与歙石。奚李法传外诸孙，我亦尚有潘衡墨。捣冰槌玉乌丝栏，百轴千筒动充斥。惟有毛锥真强项，不受折简屡太息。善书今谁第一人，冯应科笔今第一。
赠笔工杨日新
作者：方回
朝代：元
体裁：古风

黄钟九寸裁为律，六吕六律相配匹。嶰谷参差十二筒，猗管城子从此出。上古苍颉初制字，后人蒙恬始造笔。吴云不律燕云弗，韵书又以律为聿。曰方曰册刀削之，削之笔之作以述。析竹蘸墨丝其端，龙图龟书就篇帙。秋兔拔毛号毛颖，愈奇愈巧愈精密。脩管执之以为柄，短管窍之以为室。其实不过一毫端，良工于此有神术。锋但欲齐忌太尖，翠羽鼠须俱不必。老夫平生学欧颜，晚脱场屋涂注乙。著书弃笔如丘山，使年将及三万日。眼花尚能写蝇头，笔不如意辄怒叱。江淮笔工千百家，孰甲孰乙我所悉。鸡距散卓杨日新，不落第二亦第一。
赠管氏三昆仲罗汉保大闾官孙
作者：方回
朝代：元
体裁：七言律诗

颗颗圆珠掌上珍，更如玉树皎无尘。公侯富贵元常事，兄弟聪明各过人。著意学吟须刻苦，立谈属对已清新。老夫不误青双眼，会见他年笔有神。
赠綦大将军
作者：方回
朝代：元

将军早学万人敌，从父行军十六七。上马如飞海东青，大羽劲弓轰霹雳。直欲生擒彼不庭，天山之北北复北。总兵王子设危阱，陷阵先锋沦异域。时或偶违心转壮，身可暂縻膝不屈。夜驱汗血还汉朝，万里沙场如咫尺。臣父以死报国家，澡雪父冤见天日。先皇玉带亲解赐，加侑金钱千百亿。登时筑坛拜大将，随意委禽聘贤室。前茅出镇万貔貅，东南五湖天半壁。凤凰山下忽相逢，我旧闻名今面识。精忠纯孝故无双，武艺文材俱第一。既能高著国手棋，又能稳赋作家诗。既能善战善骑射，七书背诵无馀遗。又能双钩写楷字，颜筋柳骨妙画锥。既如诸葛渡泸水，又如龚遂清潢池。章亥六合半已到，象胥九译靡不知。凉州蒲萄无复染，交趾薏苡夫何疑。鞠场壮士阅剑舞，铃阁骚人陪酒卮。笑谈洒落意娴雅，喜看宾主无厌时。迩来宣城察事尤瑰奇，明目张胆锄群私。去年稻田百圩没，秋潦至今犹渺瀰。孰谓不潦罔省府，公斥其人真奸欺。百战将军古有之，未闻将军亦肯念民饥。
赠綦大将军·其一
作者：方回
朝代：元
体裁：古风

将军早学万人敌，从父行军十六七。上马如飞海东青，大羽劲弓轰霹雳。直欲生擒彼不庭，天山之北北复北。总兵王子设危阱，陷阵先锋沦异域。时或偶违心转壮，身可暂縻膝不屈。夜驱汗血还汉朝，万里沙场如咫尺。臣父以死报国家，澡雪父冤见天日。
赠綦大将军·其二
作者：方回
朝代：元
体裁：古风

先皇玉带亲解赐，加侑金钱千百亿。登时筑坛拜大将，随意委禽聘贤室。前茅出镇万貔貅，东南五湖天半壁。凤凰山下忽相逢，我旧闻名今面识。精忠纯孝故无双，武艺文材俱第一。既能高著国手棋，又能稳赋作家诗。既能善战善骑射，七书背诵无馀遗。又能双钩写楷字，颜筋柳骨妙画锥。既如诸葛渡泸水，又如龚遂清潢池。章亥六合半已到，象胥九译靡不知。凉州蒲萄无复染，交趾薏苡夫何疑。鞠场壮士阅剑舞，铃阁骚人陪酒卮。笑谈洒落意娴雅，喜看宾主无厌时。迩来宣城察事尤瑰奇，明目张胆锄群私。去年稻田百圩没，秋潦至今犹渺瀰。孰谓不潦罔省府，公斥其人真奸欺。百战将军古有之，未闻将军亦肯念民饥。
赠胡直内并寄夏自然
作者：方回
朝代：元
体裁：七言律诗

直内苦吟今贾孟，自然近作欲韦陶。曩时场屋犹无恙，前辈科名许独高。诗句孰能传海内，官衔仅足诧儿曹。雁门太守何为者，为道深衣胜紫袍。
赠胡端本显伯教谕二首
作者：方回
朝代：元

星□□□□诸胡，乡里人人仰范模。韬养沉潜求大□，□挥□□号通□。□生不出跧吟屋，垂老□□□□□。□□旧坑砚中觅，浮溪汪氏遁翁朱。芙蓉岭外矮窗开，夜读灯从祖父来。四海八荒□□□，□山一壑绝尘埃。生涯晚节香黄菊，世德清阴映绿槐。□□仲车教乡里，何时除目下行台。
赠胡端本显伯教谕二首·其一
作者：方回
朝代：元
体裁：七言律诗

星□□□□诸胡，乡里人人仰范模。韬养沉潜求大□，□挥□□号通□。□生不出跧吟屋，垂老□□□□□。□□旧坑砚中觅，浮溪汪氏遁翁朱。
赠胡端本显伯教谕二首·其二
作者：方回
朝代：元
体裁：七言律诗

芙蓉岭外矮窗开，夜读灯从祖父来。四海八荒□□□，□山一壑绝尘埃。生涯晚节香黄菊，世德清阴映绿槐。□□仲车教乡里，何时除目下行台。
赠范君用笔工五首
作者：方回
朝代：元

汉庭上方斩马剑，子制毛锥端似之。未办朱云请此物，笔诛市挞佞臣谁。世上岂无千里马，能骑千里马何人。直须读书破万卷，始用子笔如有神。画工如山赤墀下，调子之笔丹青匀。一洗万古空凡马，曹将军外更无人。未誇长管入手便，政须短管护铦锋。未染濡时常著帽，忽□脱帽走蛟龙。善舞吾闻霓裳曲，□□音有陶朱公。长袖多钱世岂少，铁鞭难得尉迟恭。
赠范君用笔工五首·其一
作者：方回
朝代：元
体裁：七言绝句

汉庭上方斩马剑，子制毛锥端似之。未办朱云请此物，笔诛市挞佞臣谁。
赠范君用笔工五首·其三
作者：方回
朝代：元
体裁：七言绝句

画工如山赤墀下，调子之笔丹青匀。一洗万古空凡马，曹将军外更无人。
赠范君用笔工五首·其二
作者：方回
朝代：元
体裁：七言绝句

世上岂无千里马，能骑千里马何人。直须读书破万卷，始用子笔如有神。
赠范君用笔工五首·其五
作者：方回
朝代：元
体裁：七言绝句

善舞吾闻霓裳曲，□□音有陶朱公。长袖多钱世岂少，铁鞭难得尉迟恭。
赠范君用笔工五首·其四
作者：方回
朝代：元
体裁：七言绝句

未誇长管入手便，政须短管护铦锋。未染濡时常著帽，忽□脱帽走蛟龙。
赠送李显之
作者：方回
朝代：元
体裁：五言排律

君居予昔至，古郓泰山隈。钓地卢泉美，帆天钜野开。霸思齐相竞，道感鲁儒培。历世传微学，随时产异才。稍穷南土胜，端为北堂来。金错倾求砚，斑衣戏捧杯。三春芍药国，六代凤凰台。搜览心应惬，题评句必瑰。暑风初绿稻，霖雨正黄梅。江路宜珍护，鹏程积渐催。
赠送鹤田李元晖
作者：方回
朝代：元
体裁：五言律诗

一别九寒暑，乾坤事事新。老身馀长物，故友尽穷人。汩汩犹群盗，时时有战尘。少陵诗眼在，试觅曲江春。
赠郭澹溪
作者：方回
朝代：元
体裁：七言律诗

赫日烧空暍欲死，诗来如向雪中看。古罍出土铜声尽，明月浮空贝影寒。江海岂无鸥作社，头颅安得鹖为冠。会须弃置人间事，同向秋风觅钓竿。
赠马唐卿数学环中吟
作者：方回
朝代：元
体裁：古风

扬子云易为太玄，邵尧夫易为皇极。温公之易曰潜虚，观物行成有七易。环圆其形刳其中，圆则能转中则容。譬如门牡必有牝，环中居士心与同。车各双轮三十辐，与之运行谓之毂。毂之两端凿窍穴，良工于此膏其轴。老子教人举一隅，庄子推广言户枢。圆而能容无滞碍，大德若容百川输。居士易应有师授，言人咎休顷刻究。厥祖三世登巍科，乃翁八旬享高寿。环外人赋环中篇，何时吴门吾过船。携酒与汝谈此事，月窟天根玄又玄。
赠高相士二首
作者：方回
朝代：元

武安何谓锐头将，贞观才无福手民。世上封侯人不少，封侯人是杀人人。贩商公事名才吏，钞掠平人号战多。相貌奇厖心惨刻，天生此辈欲如何。
赠高相士二首·其一
作者：方回
朝代：元
体裁：七言绝句

武安何谓锐头将，贞观才无福手民。世上封侯人不少，封侯人是杀人人。
赠高相士二首·其二
作者：方回
朝代：元
体裁：七言绝句

贩商公事名才吏，钞掠平人号战多。相貌奇厖心惨刻，天生此辈欲如何。
赠鲁至道
作者：方回
朝代：元
体裁：古风

种薰不生莸，种莸不生薰。人力异培植，草木各有根。或不然此说，宜以变化论。蛟鱼无头角，作龙行雨云。曲糵酿成酒，醒者皆醺醺。不见昔诸子，抠衣孔圣门。仲由气暴虎，不使行三军。欲俾赐也讷，故曰天何言。不见孺悲子，取瑟使之闻。色黄而在裳，深取六五坤。志学及从心，非变尚何云。南山隐雾豹，养其所变文。明明德新民，此书洙泗孙。所谓新者何，拾旧新是勤。服可古衣冠，耕须故田园。世惟有旧染，不可留一痕。变人先变己，毋我求道原。下愚彼不移，乌喙无兰荪。昏昏与晓晓，火蛰仍复蟠。人生悟此理，寸丹还一元。
赠鲜于伯几
作者：方回
朝代：元
体裁：五言律诗

闻名今子骏，所至见公诗。数步元非远，相看岂可迟。吟鞍霜跌后，谈麈日閒时。此客差同味，萧斋许一窥。
赠黟县星学舒碧云
作者：方回
朝代：元
体裁：七言律诗

原夫官赋省题诗，何乃甘心改业为。场屋久忘涂注乙，星辰閒测斗牛箕。细看肖貌殊清彻，徐玩挥毫亦怪奇。闻道天文脩晋志，淳风会有立朝时。
走笔送僧宣无言归泉南
作者：方回
朝代：元
体裁：古风

杭泉三千二百里，一瓶一钵走桑梓。此僧胸中有诗肠，一口吸尽四海水。自从北海至南海，搜诗直至珊瑚底。归哉非为恋乡味，橄榄槟榔红荔子。只身家世无眷属，亦不寻访囝郎罢。一欲追还李太白，二欲中兴杜子美。三欲扶起黄鲁直，四欲再作陈无己。若岛若可若贯休，直下视之眇糠秕。名僧诗话六十卷，我葺偈颂如野史。西天七祖南六祖，略如志传与表纪。寻复悔之泯其稿，间存一二笑狂斐。幼读紫阳先生书，岂可拾之从释氏。烂却沙头月一船，不妨文公漫随喜。可与言诗宜与言，不可与言姑止止。
走笔送吴僧庆间游明越
作者：方回
朝代：元
体裁：七言律诗

挑包前日过垂虹，明旦乘潮向浙东。两袖虎丘山上月，一竿渔浦渡头风。乾坤佛法元来盛，湖海诗僧到处雄。而立妙龄广长舌，肯参八十紫阳翁。
赵宾旸唐师善见和涌金城望次韵五首
作者：方回
朝代：元

犹存径菊已无荷，城上霜风疋马过。厮养前行疑叵可，徼巡侧睨暗谁何。感时诗客推敲苦，逃俗编氓剃落多。祇为湖山豢佳丽，水犀十万竞投戈。颓城砖甓堕平湖，禁籞彫残故苑芜。戚畹换班言肯用，边庭入相事应无。福威玉食欺孤主，诗礼金椎党盗儒。丧乱谁怜杜陵老，娇儿短褐倒天吴。玉斧难脩旧月轮，凄凉沙鸟犯钩陈。总因燕颔多庸将，却误蛾眉事别人。一纪于今兵粗定，四民莫若士犹贫。酒垆高李能同醉，老眼昏花暂觉春。主人携妓我题诗，三十年如一瞬驰。尚想泊船行马处，不殊冲雪探梅时。相君已抱牺牛悔，京兆空馀鵩鸟悲。谁会此怀同向秀，夜邻横玉起孤吹。胪唱曾叨殿上传，末班遥望御炉烟。貂蝉公不施霖雨，虮虱臣能补漏天。羞见稗官成野史，懒携草具问湖船。旧街灯火元宵近，无复遨头夜市穿。
赵宾旸唐师善见和涌金城望次韵五首·其一
作者：方回
朝代：元
体裁：七言律诗

犹存径菊已无荷，城上霜风疋马过。厮养前行疑叵可，徼巡侧睨暗谁何。感时诗客推敲苦，逃俗编氓剃落多。祇为湖山豢佳丽，水犀十万竞投戈。
赵宾旸唐师善见和涌金城望次韵五首·其三
作者：方回
朝代：元
体裁：七言律诗

玉斧难脩旧月轮，凄凉沙鸟犯钩陈。总因燕颔多庸将，却误蛾眉事别人。一纪于今兵粗定，四民莫若士犹贫。酒垆高李能同醉，老眼昏花暂觉春。
赵宾旸唐师善见和涌金城望次韵五首·其二
作者：方回
朝代：元
体裁：七言律诗

颓城砖甓堕平湖，禁籞彫残故苑芜。戚畹换班言肯用，边庭入相事应无。福威玉食欺孤主，诗礼金椎党盗儒。丧乱谁怜杜陵老，娇儿短褐倒天吴。
赵宾旸唐师善见和涌金城望次韵五首·其五
作者：方回
朝代：元
体裁：七言律诗

胪唱曾叨殿上传，末班遥望御炉烟。貂蝉公不施霖雨，虮虱臣能补漏天。羞见稗官成野史，懒携草具问湖船。旧街灯火元宵近，无复遨头夜市穿。
赵宾旸唐师善见和涌金城望次韵五首·其四
作者：方回
朝代：元
体裁：七言律诗

主人携妓我题诗，三十年如一瞬驰。尚想泊船行马处，不殊冲雪探梅时。相君已抱牺牛悔，京兆空馀鵩鸟悲。谁会此怀同向秀，夜邻横玉起孤吹。
赵氏鄮山书院诗并序
作者：方回
朝代：元
体裁：四言诗

国学在国，乡校在乡。在遂曰序，在党曰庠。虞夏殷周，厥制弥详。家亦有塾，以脩以藏。蒙而已养，长罔不臧。下而为士，上而侯王。莫不有师，扶纲植常。生人之类，赖此以生。四海九州，以治以平。家德户行，靡刑靡兵。岂若后世，丧实存名。业岂无斋，论亦有堂。所习伊何，止于词章。剽窃掇拾，青紫为荣。高虚卑浅，烛理弗明。亦儒其冠，亦公亦卿。鄮山之塾，谁实成之。匪有所觊，而斯营之。一圣百贤，厥庑煌煌。睎之则是，景行是行。
跋吴初邻山谷临风笛真迹
作者：方回
朝代：元
体裁：七言绝句

临风玉笛调孙郎，百字尘昏纸尚香。细认黄家元祐脚，似人殊喜见他乡。
跋张明府独乐园图二首
作者：方回
朝代：元

熙宁相住半山寺，元祐人宗独乐园。早起庵中钓鱼手，未应宣靖失中原。独乐人闻新法新，定应翻作独愁人。墓碑一仆党碑立，已觉园花埋战尘。
跋张明府独乐园图二首·其一
作者：方回
朝代：元
体裁：七言绝句

熙宁相住半山寺，元祐人宗独乐园。早起庵中钓鱼手，未应宣靖失中原。
跋张明府独乐园图二首·其二
作者：方回
朝代：元
体裁：七言绝句

独乐人闻新法新，定应翻作独愁人。墓碑一仆党碑立，已觉园花埋战尘。
跋郝仲雨游梁百韵
作者：方回
朝代：元
体裁：七言绝句

读君百咏魏中梁，始僭诸侯又僭王。孟子两言无识者，六王亡更七王亡。
跋高舍人钱舜举君选著色山水
作者：方回
朝代：元
体裁：五言律诗

堆青仍积翠，山与水俱奇。毫发渔船远，寻常草舍卑。喜君真好学，索我细题诗。卷轴频舒卷，明窗肯见思。
路傍草
作者：方回
朝代：元
体裁：古风

野火燎荒原，霜雪日皓皓。牛羊无可噍，众绿就枯槁。天地心不泯，根芽蛰深杳。春风一披拂，颜色还媚好。如何被兵地，黎庶不自保。高门先破碎，大屋例倾倒。间或遇茅舍，呻吟遗稚老。常恐马蹄响，无罪被擒讨。逃奔深谷中，又惧虎狼咬。一朝稍苏息，追胥复纷扰。微言告者谁，劝我宿须早。人生值艰难，不如路傍草。
辅德庙碑歌
作者：方回
朝代：元
体裁：古风

绿之渚兮浣侯衣，青厥蟾兮神所依。未壮而逝兮匪夭，白首者拜兮莫之敢非。潮来兮潮往，侯朝出游兮夜归。侯昔家兮今庙，奠椒醑兮神其我釂。渺渺兮绿之渚，子陵在上兮子胥下。羊裘孔乐兮鸱夷犹怒，勾吴炎汉兮俯仰今古。侯之愿兮天不违，保我民兮靡兵靡饥。水无蛟蜮兮山无貙豹，有蘋有芷兮岁其报。彭殇共尽兮孰尽而神，不死者心兮幻者身。雨八荒兮先我桑梓，刊此石兮百世之史。
辛丑中秋曲阜桥倚楼
作者：方回
朝代：元
体裁：古风

月渐高虽小，星全隐不明。老夫偶有酒，独酌过三更。世间千万户，谁是倚楼人。今夜中秋月，危栏一病身。
辛丑九日五首
作者：方回
朝代：元

政恐登高枉断肠，今年恰值雨重阳。晨兴中酒情怀懒，满眼黄花满屋香。世间何事不空无，万古年年九日徂。最忆吾家先叔父，塘头一树紫茱萸。五度秋光过古希，节名良是叹人非。吾州大火前辛丑，问政山头伐木归。何事清秋已衣绵，微寒最怯倚楼天。江南今岁黄花早，醉嚼重阳半月前。往岁金台屡据鞍，居庸雁字仰天看。中秋蟹断□花绝，红叶西山九日寒。
辛丑九日五首·其一
作者：方回
朝代：元
体裁：七言绝句

政恐登高枉断肠，今年恰值雨重阳。晨兴中酒情怀懒，满眼黄花满屋香。
辛丑九日五首·其三
作者：方回
朝代：元
体裁：七言绝句

五度秋光过古希，节名良是叹人非。吾州大火前辛丑，问政山头伐木归。
辛丑九日五首·其二
作者：方回
朝代：元
体裁：七言绝句

世间何事不空无，万古年年九日徂。最忆吾家先叔父，塘头一树紫茱萸。
辛丑九日五首·其五
作者：方回
朝代：元
体裁：七言绝句

往岁金台屡据鞍，居庸雁字仰天看。中秋蟹断□花绝，红叶西山九日寒。
辛丑九日五首·其四
作者：方回
朝代：元
体裁：七言绝句

何事清秋已衣绵，微寒最怯倚楼天。江南今岁黄花早，醉嚼重阳半月前。
辛卯元日三首
作者：方回
朝代：元

六十年前五岁儿，梦魂历历万艰危。数声春雨微中酒，绝好梅花大欠诗。老病自应无世味，退脩焉用要人知。十兄弟行唯身在，未可全狂且半痴。回首同庚五岁孙，老夫老矣尚何言。一生酒债兼诗债，数亩花园半菜园。雨泞谓难来贺客，马嘶谁忽顾閒门。倏无骤有真天相，径为茅柴覆瓦樽。十年争席听渔樵，办著心情耐寂寥。老觉岁华殊易迈，愁嫌日晷似难消。纵无诗句题桃板，也有春光到柳条。何限贵人近俱夭，镇长穷健不逍遥。
辛卯元日三首·其一
作者：方回
朝代：元
体裁：古风

六十年前五岁儿，梦魂历历万艰危。数声春雨微中酒，绝好梅花大欠诗。老病自应无世味，退脩焉用要人知。十兄弟行唯身在，未可全狂且半痴。
辛卯元日三首·其三
作者：方回
朝代：元
体裁：古风

十年争席听渔樵，办著心情耐寂寥。老觉岁华殊易迈，愁嫌日晷似难消。纵无诗句题桃板，也有春光到柳条。何限贵人近俱夭，镇长穷健不逍遥。
辛卯元日三首·其二
作者：方回
朝代：元
体裁：古风

回首同庚五岁孙，老夫老矣尚何言。一生酒债兼诗债，数亩花园半菜园。雨泞谓难来贺客，马嘶谁忽顾閒门。倏无骤有真天相，径为茅柴覆瓦樽。
辨渊明诗
作者：方回
朝代：元
体裁：五言律诗

微禽移木石，欲以塞东洋。赋寿何能远，衔冤未始忘。起脾讹越婢，澎浪转彭郎。轻改刑天字，于文恐未详。
过临平二首
作者：方回
朝代：元

临平山下汎归船，何必荷花五月天。记取五更霜□□，□芳桥买小鱼鲜。行在名存一梦惺，西湖路近六长亭。陈桥驿与临平镇，兴废何人了汗青。
过临平二首·其一
作者：方回
朝代：元
体裁：七言绝句

临平山下汎归船，何必荷花五月天。记取五更霜□□，□芳桥买小鱼鲜。
过临平二首·其二
作者：方回
朝代：元
体裁：七言绝句

行在名存一梦惺，西湖路近六长亭。陈桥驿与临平镇，兴废何人了汗青。
过临平镇
作者：方回
朝代：元
体裁：七言绝句

楼船载甲晓闻钲，知是何营将校行。百五十年兴废事，韩家军马战临平。
过句容县
作者：方回
朝代：元
体裁：五言律诗

王气金陵宅，仙家句曲山。兴衰频返掌，寒燠互循环。雪没陂塘里，春生花树间。颇闻糁羊美，无酒破愁颜。
过吴式贤宅
作者：方回
朝代：元
体裁：五言律诗

君家梅最古，举世少人知。天地无吾党，风霜自北枝。一痕新月外，数点小春时。肯为援琴否，浮香更有诗。
过嘉兴道中接待寺丁丑十二月赴逮扬州遇雪留宿怆然有感
作者：方回
朝代：元
体裁：古风

畴昔留此寺，亦兹腊雪天。天寒了不异，俯仰十一年。是时尚守郡，赴逮趋淮壖。不知坐何事，自省无尤愆。家有屋几间，亦有数顷田。书生未甚穷，不忧无酒钱。事白夏至秋，然后得南旋。即今身自由，幸已不属官。客贫一物无，驾此如叶船。四仆色常饥，况望酣与膻。家人九霄外，何由致橐饘。岂不亦念我，逢曲流馋涎。我非不欲仕，危途畏隮颠。势虽已窘迫，心终无忧煎。新岁六十二，白发被两肩。尚堪屈此膝，跪起贵要前。访旧非得已，谁当佐腰缠。尅日可以归，小俟春牛鞭。
过崇德县
作者：方回
朝代：元
体裁：七言绝句

枯柳无风影不摇，败墙颓屋意萧萧。忽然唤醒承平梦，犹有红栏夹画桥。
过李景安论诗为作长句
作者：方回
朝代：元
体裁：古风

三百年来工五七，追雅媲骚谁第一。独闻彭城陈正字，向来得法金华伯。终古不朽语言在，以诗教人人不识。善学少陵而不为，殆如孟子不言易。世人往往谈神仙，便欲插翅登青天。邀寻道士学服饵，朝呼暮吸夜炼煎。换骨一语曾未悟，未办黄庭脩内丹。俗流无骨但有肉，虾蟆敢竞骊龙先。姚合许浑精俪偶，青必对红花对柳。儿童效之易不难，形则肖矣神何有。求之雕刻绘画间，鹄乃类鹜虎胜狗。由陈入黄据杜坛，当知掬水月在手。后生可畏尝闻之，君友何人师者谁。双井白门浣花脉，实字用正虚用奇。郁轮袍曲异筝笛，藐姑射姿无粉脂。梯危磴绝不可近，尚有简斋横一枝。
过杨华父宅与二僧同舟不及访
作者：方回
朝代：元
体裁：五言律诗

每喜佯狂叟，穷途说共财。忽辞酒仙市，径上客星台。鼓枻携支遁，过门忆老莱。恐劳鸡黍具，或可致新醅。
过汪翔甫宅
作者：方回
朝代：元
体裁：五言律诗

南纪干戈后，相逢皓首稀。草间翁仲在，华表令威归。骨寿由心泰，身癯独道肥。公松对吾菊，同阅几芳菲。
过湖口望庐山
作者：方回
朝代：元
体裁：七言绝句

江行初见雪中梅，梅雨霏微棹始回。莫道无人肯相送，庐山犹自过湖来。
过湖口渡
作者：方回
朝代：元
体裁：五言律诗

峨峨临峭壁，渺渺指寒洲。船压万钧重，帆开一叶浮。云沙连几郡，雪浪舞中流。目快心还恐，吾行曷少休。
过画龙天始明
作者：方回
朝代：元
体裁：五言律诗

落月犹馀彩，荒村已几过。店明灯透壁，石响马升坡。起早寒多嗽，忘劳暗自歌。老夫亦小憩，霜重手频呵。
过白土市
作者：方回
朝代：元
体裁：七言律诗

椒颂无闻不见傩，客途如此寂寥何。丙寅小运流年换，丁亥当生本命过。白土市荒沽野酿，紫阳山远梦吟窝。还家要及春犹早，花满千山笋满坡。
过石门
作者：方回
朝代：元
体裁：七言绝句

麦田下种稻田乾，秋尽江南亦未寒。水净风微船牵慢，莼花蕴草尽堪看。
过社
作者：方回
朝代：元
体裁：七言律诗

来时犹见雪飞花，花落今成雪委沙。旅舍燕声春过社，禅窗蝶梦客思家。猫头味荐廉泉笋，雀舌香分净社茶。岂谓故园无此物，直烦博望泛仙槎。
过秀州城东
作者：方回
朝代：元
体裁：七言律诗

海邑疏囚昔此过，鸣榔未了又渔歌。重来野色秋如许，似觉人家旧更多。晴日茅檐横晒布，水田竹架倒扦禾。吴侬苟且度饥岁，焉得官廉吏不苛。
过芙蓉岭对镜岭羊斗岭新岭塔岭赋短歌五首
作者：方回
朝代：元

平生所闻芙蓉岭，上如攀天下入井。老乃来游殊不然，褰裳顷刻升绝顶。南踰大庾鹧鸪啼，北度居庸朔风紧。客行到彼例凄酸，我已恍惚梦中景。视险如夷兮要深省。君不见芙蓉一岭今已过，我但慢行君奈何。千钧巨石百十万，乱堆横峙塞山涧。故今流水作呜咽，行人厌闻犹喜阚。芙蓉非花镜非镜，无可充君耳目玩。第一岭望二三岭，蜿蜒似作长蛇缓。努力向前兮不须叹。君不见老夫足垠半天下，临危岂是趑趄者。客谓老夫今老矣，胡为尚落空山里。千艰百难万不平，上岭下岭不肯已。此岭第三未为险，人面兽心险于此。乾坤一纪战旗红，偶脱乱离身不死。流可无行兮坎即止。君不见羊化为石斗即休，两角蜗争何所求。第四岭头分两邑，相背无情水流急。浙河东下彭蠡西，到海终须合为一。海东闻有沃焦石，万国之水不供吸。世故人心千百岐，有生必死终无迹。焉用皇皇兮仍汲汲。君不见塔岭之塔焉在哉，不如有酒斟一杯。混沌何年分宇宙，天地日月常如旧。如旧之中却常新，何曾一点受尘垢。谁凿此山为捷径，争利奔名足驰骤。新岭终无可旧时，燠不加肥寒不瘦。行人自无兮百年寿。君不见岭头日日吹征尘，剩有新人无旧人。
过芙蓉岭对镜岭羊斗岭新岭塔岭赋短歌五首·其三
作者：方回
朝代：元
体裁：古风

客谓老夫今老矣，胡为尚落空山里。千艰百难万不平，上岭下岭不肯已。此岭第三未为险，人面兽心险于此。乾坤一纪战旗红，偶脱乱离身不死。流可无行兮坎即止。君不见羊化为石斗即休，两角蜗争何所求。
过芙蓉岭对镜岭羊斗岭新岭塔岭赋短歌五首·其二
作者：方回
朝代：元
体裁：古风

千钧巨石百十万，乱堆横峙塞山涧。故今流水作呜咽，行人厌闻犹喜阚。芙蓉非花镜非镜，无可充君耳目玩。第一岭望二三岭，蜿蜒似作长蛇缓。努力向前兮不须叹。君不见老夫足垠半天下，临危岂是趑趄者。
过芙蓉岭对镜岭羊鬬岭新岭塔岭赋短歌五首·其一
作者：方回
朝代：元
体裁：古风

平生所闻芙蓉岭，上如攀天下入井。老乃来游殊不然，褰裳顷刻升绝顶。南踰大庾鹧鸪啼，北度居庸朔风紧。客行到彼例凄酸，我已恍惚梦中景。视险如夷兮要深省。君不见芙蓉一岭今已过，我但慢行君奈何。
过芙蓉岭对镜岭羊鬬岭新岭塔岭赋短歌五首·其五
作者：方回
朝代：元
体裁：古风

混沌何年分宇宙，天地日月常如旧。如旧之中却常新，何曾一点受尘垢。谁凿此山为捷径，争利奔名足驰骤。新岭终无可旧时，燠不加肥寒不瘦。行人自无兮百年寿。君不见岭头日日吹征尘，剩有新人无旧人。
过芙蓉岭对镜岭羊鬬岭新岭塔岭赋短歌五首·其四
作者：方回
朝代：元
体裁：古风

第四岭头分两邑，相背无情水流急。浙河东下彭蠡西，到海终须合为一。海东闻有沃焦石，万国之水不供吸。世故人心千百岐，有生必死终无迹。焉用皇皇兮仍汲汲。君不见塔岭之塔焉在哉，不如有酒斟一杯。
过许村
作者：方回
朝代：元
体裁：五言律诗

长安才上堰，风物似微饶。野老能相认，轻船不待招。炊菱开甑热，秤鲫满篮跳。偶有樽中物，何为靳一浇。
过钓台
作者：方回
朝代：元
体裁：五言律诗

真人飞白水，屏迹独蒿莱。汉祀无宗庙，严家有钓台。高风真可仰，逝水自堪哀。扰扰俱澌尽，千帆日往来。
过长安市
作者：方回
朝代：元
体裁：七言绝句

算橘租菱小市哗，堰头桥尾约千家。人家已尽无人处，时见芙蓉一岸花。
连夜书
作者：方回
朝代：元

独倚西楼夜渐深，下弦月欲近觜参。立秋是日微微雨，病暑衰翁稍慰心。斜向西南月半弯，五更正值毕叉间。朝来骤有风兼雨，红晕饶添一大环。秋凉断是合还家，三伏今年暑倍加。病痛百般营药草，精神一半减菱花。腐儒休致懒弹冠，楼倚新秋午夜阑。木德临参照南斗，江湖一稔百忧宽。
连夜书·其一
作者：方回
朝代：元
体裁：七言绝句

独倚西楼夜渐深，下弦月欲近觜参。立秋是日微微雨，病暑衰翁稍慰心。
连夜书·其三
作者：方回
朝代：元
体裁：七言绝句

秋凉断是合还家，三伏今年暑倍加。病痛百般营药草，精神一半减菱花。
连夜书·其二
作者：方回
朝代：元
体裁：七言绝句

斜向西南月半弯，五更正值毕叉间。朝来骤有风兼雨，红晕饶添一大环。
连夜书·其四
作者：方回
朝代：元
体裁：七言绝句

腐儒休致懒弹冠，楼倚新秋午夜阑。木德临参照南斗，江湖一稔百忧宽。
连雨
作者：方回
朝代：元
体裁：五言律诗

下潦多成疾，荒墟或告饥。夏寒几阅月，昼晦动踰时。坠果全无味，新禾间欲萎。可能留少许，庚伏洒炎曦。
追和东坡先生亲笔陈季常见过三首
作者：方回
朝代：元

坡仙果何辜，黄州七年客。价高日月低，名大天地窄。嗟彼舒亶辈，岂不辨菽麦。阿党更妒忌，一视皂与白。前后赤壁赋，悲歌惨江风。江山元不改，在公神游中。三经及字说，胎祸垂无穷。想如季常辈，对寤三叹同。我尝过黄州，故国耸乔木。半山歌元丰，此老蜗角缩。及至绍圣初，岭海谪坡谷。人生归去来，破铛煮黄独。
追和东坡先生亲笔陈季常见过三首·其一
作者：方回
朝代：元
体裁：古风

坡仙果何辜，黄州七年客。价高日月低，名大天地窄。嗟彼舒亶辈，岂不辨菽麦。阿党更妒忌，一视皂与白。
追和东坡先生亲笔陈季常见过三首·其三
作者：方回
朝代：元
体裁：古风

我尝过黄州，故国耸乔木。半山歌元丰，此老蜗角缩。及至绍圣初，岭海谪坡谷。人生归去来，破铛煮黄独。
追和东坡先生亲笔陈季常见过三首·其二
作者：方回
朝代：元
体裁：古风

前后赤壁赋，悲歌惨江风。江山元不改，在公神游中。三经及字说，胎祸垂无穷。想如季常辈，对寤三叹同。
追和艮轩俞同年题程一甫诗卷
作者：方回
朝代：元
体裁：五言律诗

人物真高绝，何徒上下床。转头异今古，翻手变炎凉。应候禽虫语，知时草树香。吾曹能不朽，宇宙与俱长。
追怀甲戌清明宇文信仲知郡大卿同尤张二倅过予小园赏花
作者：方回
朝代：元
体裁：七言律诗

甲戌清明鬓未翁，邦君过我小园中。牡丹初喜开千朵，劫火何知付一空。展转干戈春梦断，凄凉风雨客途穷。九原可作应垂涕，今日前时事不同。
追怀秋崖吏部知郡宗伯
作者：方回
朝代：元
体裁：五言律诗

崖仙终牖下，壑鬼死漳南。人品谁今识，朝端汝岂堪。杞崩溶子口，鲧殛木绵庵。犹忆弄权日，湖山极宴酣。
追次仇仁近韵谩成三首
作者：方回
朝代：元

儒冠谁使著，何至动言贫。此事须吾党，相期到古人。衰颜犹可镜，短发仅堪巾。举世无知者，孤灯夜独亲。卧思身世事，无夜不更深。脱难泅登岸，逃名影就阴。樽中醉鲁酒，弦外自陶琴。诗就谁能赏，徒劳太古吟。风云乘变化，微贱忽公孤。内足穷过达，多求智返愚。谈锋椎衍奭，笔阵扫孙吴。时彦当如此，吾归钓雪鲈。
追次仇仁近韵谩成三首·其一
作者：方回
朝代：元
体裁：五言律诗

儒冠谁使著，何至动言贫。此事须吾党，相期到古人。衰颜犹可镜，短发仅堪巾。举世无知者，孤灯夜独亲。
追次仇仁近韵谩成三首·其三
作者：方回
朝代：元
体裁：五言律诗

风云乘变化，微贱忽公孤。内足穷过达，多求智返愚。谈锋椎衍奭，笔阵扫孙吴。时彦当如此，吾归钓雪鲈。
追次仇仁近韵谩成三首·其二
作者：方回
朝代：元
体裁：五言律诗

卧思身世事，无夜不更深。脱难泅登岸，逃名影就阴。樽中醉鲁酒，弦外自陶琴。诗就谁能赏，徒劳太古吟。
追次郡君至节韵
作者：方回
朝代：元
体裁：古风

天地育万物，风霜非作威。阴阳互阖辟，造化潜玄机。冻树根本固，宿莽芽甲微。外貌若槁死，其中春已归。志士甘隐处，栖栖将畴依。龙蛇蛰深窟，肯叹寒无衣。三变复为泰，鬼神不能违。雷霆行且起，梅边玩晴晖。
追用徐廉使参政子方申屠侍御致远张御史鹏飞元日倡酬韵六首
作者：方回
朝代：元

万马鸣鞭欲晓时，閒人盥漱未妨迟。儿童贺喜休多拜，卿相迁除不预知。随分乍醒仍乍醉，放怀无喜亦无悲。新年自爱新诗好，歙砚梅边洗刷丝。名臣汲黯郑当时，笔阵秦王将尉迟。疾电震雷千里起，乖龙老蜃九渊知。诸公犹羡归田乐，老我终无叩角悲。补衮得人卧桑野，可愁二月卖新丝。物有先时有后时，天工无早亦无迟。饱禁夜雨元非恶，暗受春风或未知。一死频烦衰白报，三生不为落红悲。解纷忆得吾家学，径与挥刀截乱丝。即是黄莺紫燕时，稍晴肯放百花迟。酒来尚许颜红借，春好何容鬓雪知。扶杖可从灵寿赐，闻琴肯作孟尝悲。山深粗有延年药，归老松根掘兔丝。岁岁花时是病时，不争春早与春迟。阴晴谩复题窗记，节气还因检历知。杜若荐芳聊可采，秭归啼苦未须悲。老翁堪与少年竞，勤把青铜照颔丝。七十翁非浪走时，夜窗自恨赋归迟。睡稀枕上无春梦，吟苦楼前有月知。茅索愿追田畯喜，瓜薪遥念室人悲。却须天上纶言手，小为农氓缓茧丝。
追用徐廉使参政子方申屠侍御致远张御史鹏飞元日倡酬韵六首·其一
作者：方回
朝代：元
体裁：七言律诗

万马鸣鞭欲晓时，閒人盥漱未妨迟。儿童贺喜休多拜，卿相迁除不预知。随分乍醒仍乍醉，放怀无喜亦无悲。新年自爱新诗好，歙砚梅边洗刷丝。
追用徐廉使参政子方申屠侍御致远张御史鹏飞元日倡酬韵六首·其三
作者：方回
朝代：元
体裁：七言律诗

物有先时有后时，天工无早亦无迟。饱禁夜雨元非恶，暗受春风或未知。一死频烦衰白报，三生不为落红悲。解纷忆得吾家学，径与挥刀截乱丝。
追用徐廉使参政子方申屠侍御致远张御史鹏飞元日倡酬韵六首·其二
作者：方回
朝代：元
体裁：七言律诗

名臣汲黯郑当时，笔阵秦王将尉迟。疾电震雷千里起，乖龙老蜃九渊知。诸公犹羡归田乐，老我终无叩角悲。补衮得人卧桑野，可愁二月卖新丝。
追用徐廉使参政子方申屠侍御致远张御史鹏飞元日倡酬韵六首·其五
作者：方回
朝代：元
体裁：七言律诗

岁岁花时是病时，不争春早与春迟。阴晴谩复题窗记，节气还因检历知。杜若荐芳聊可采，秭归啼苦未须悲。老翁堪与少年竞，勤把青铜照颔丝。
追用徐廉使参政子方申屠侍御致远张御史鹏飞元日倡酬韵六首·其六
作者：方回
朝代：元
体裁：七言律诗

七十翁非浪走时，夜窗自恨赋归迟。睡稀枕上无春梦，吟苦楼前有月知。茅索愿追田畯喜，瓜薪遥念室人悲。却须天上纶言手，小为农氓缓茧丝。
追用徐廉使参政子方申屠侍御致远张御史鹏飞元日倡酬韵六首·其四
作者：方回
朝代：元
体裁：七言律诗

即是黄莺紫燕时，稍晴肯放百花迟。酒来尚许颜红借，春好何容鬓雪知。扶杖可从灵寿赐，闻琴肯作孟尝悲。山深粗有延年药，归老松根掘兔丝。
送□景文长兴丞
作者：方回
朝代：元
体裁：古风

太湖之岸环□县，君所佐县为最雄。其民无不挟利刃，往往杀人白昼中。荻浦盐丁更狞恶，轻舠出没洪涛风。迩来清霜冻天地，一扫蚊虻销昏雺。承平难治乱后易，况今官制权任同。监尹丞簿设四职，圜坐决事皆宰公。三可一否或二否，掀案掷砚纷相攻。北人欺南恃气力，但亦颇畏明与聪。君才如此彼定服，岂敢专辄关节通。弊根安在在俸薄，所至贪吏如蝗螽。上征下取至民极，何异大虫食小虫。百姓把盏长官受，饩牲器币厩宇充。自古书传未之见，具人眉目心貙熊。甚至唯恐盗不作，诬谓叛逆兴兵戎。村落雠杀小斗阋，一室作过千室空。君昔茌平鸢肩翁，斗酒濯足游新丰。略与常何草封事，便应入侍丹墀枫。昌黎调笑崔蓝田，哦二松间何匆匆。敕君就此岂不屈，径欲一往苏疲癃。僚友二三户七万，照以胸次百鍊铜。升堂熙怡一署字，鼓舞父老歌儿童。书画船过水晶宫，杨柳正绿花正红，且为老夫寄诗筒。